LLUVIA DE ALBÓNDIGAS | M.A.Confidential\nPosted by Martí on 7 de Desembre de 2009\nPosted in: Animació, Cine - 2009.\tTagged: 3D, Animació, comèdia.\t2 comentaris\nVeus originals: Bill Hader, Anna Faris, James Caan, Andy Samberg, Bruce Campbell, Mr. T.\nGènere: Animació. USA, 2009. 80 min.\nFlint Lockwood és un jove científic que s’ha sentit incomprès tota la seva vida. Des de petit, els seus invents no han acostumat a funcionar del tot i per això el seu pare sempre ha renegat de la seva vocació i ha intentat que seguís la tradició familiar en una botiga d’esquers i sardines per a pescadors. No obstant, Flint no ha desistit i acaba d’inventar una màquina que canviarà la vida de la petita i avorrida illa on viu, situada al mig de l’oceà Atlàntic. Els menús a base de sardines s’han acabat.\nSé que no és fàcil anar pel món recomanant una pel·lícula que es titula Lluvia de Albóndigas (gràcies un cop més als traductors per carregar-se tota la gràcia del títol original), però haig de dir que m’he trobat amb una de les millors proves que hi ha vida més enllà de Pixar dins del cinema d’animació. En aquest cas, Sony Pictures Animation, força desafortunada fins ara amb Colegas en el Bosque i Locos por el Surf, presenta un producte valent i efectiu, que fuig dels objectius habituals del gènere actual. Valent perquè aposta per un estil que s’oblida del realisme en favor de la caricaturització, i efectiu perquè, tal com indica la pròpia paraula, la jugada li funciona. Tot això acompanyat d’un guió d’estructura clàssica, però molt original i farcit de temàtiques actuals i un munt de referències cinematogràfiques aplicades amb força gràcia. Tot això comprimit en 80 minuts escassos.\nGran part de culpa d’aquesta reduïda durada la té un inici tan elèctric com concís. Als pocs minuts, el film t’ha presentat els personatges principals, t’ha posat en situació i ja s’ha produït el fet inductor de tot l’argument. Aquest ritme endimoniat és un dels trets que defineixen l’humor de Lluvia de Albóndigas i també el seu protagonista, la ment del qual funciona molt més ràpid que la resta. Al mateix temps, el guió no es complica gens i es centra pràcticament en una sola trama, de forma que tot avança de la forma adequada. La relació de temes polèmics o controvertits de la societat actual que es toquen és molt àmplia, des del menjar porqueria i el sobrepès, passant per la frivolitat dels mitjans de comunicació o l’explotació turística, i acabant per la inadaptació dels adults a les noves tecnologies o els problemes de la fama i la popularitat. Llàstima que, en alguns d’ells, el missatge no acabi de ser prou contundent i es quedi en una simple pinzellada, cosa que deixa el film massa mancat de profunditat.\nCom ja he citat anteriorment, el primer tret visible que caracteritza Lluvia de Albóndigas és un estil d’animació que, lluny de buscar textures, moviments i entorns que semblin reals, es basa en l’exageració i, fins i tot, l’autoparòdia. Això ajuda molt a definir els diferents personatges, ja que realça la personalitat de cadascun i potencia molt més la seva comicitat. D’altra banda, cal destacar un magnífic càsting de doblatge, especialment pel que fa als personatges secundaris (entre ells, el mític Mr. T com a policia), els quals tenen una gran i inesperada aportació en els moments més divertits del film. Les referències cinematogràfiques també hi juguen un paper força important, sobretot perquè, tot i ser un recurs molt usat en el gènere d’animació, no són les típiques i tòpiques, i estan introduïdes amb una gràcia especial i de forma molt poc previsible.\nUn dels punts que demostra el bon treball de guió és la continuïtat de molts elements que són presentats a l’inici del film de forma aparentment anecdòtica, però que acaben jugant un paper més o menys important (allò que, a nivell acadèmic pels que hem estudiat audiovisuals, i perdoneu-me la llicència, s’anomena “MacGuffin”). Per això, Lluvia de Albóndigas, tot i presentar inevitablement certs convencionalismes, aconsegueix sorprendre. Les contínues referències a l’àmbit alimentari també estan incloses de forma original i gens gratuita. A més a més, presenta un tipus d’humor una mica més passat de voltes del que és habitual, a joc amb aquesta exageració de la que fa gala, ja sigui a nivell de diàlegs o de gags visuals. Es percep menys por a passar-se de la ratlla, més irreverència, i això s’agraeix.\nNo obstant, no deixa de ser una peli per a tota la família, d’aquelles en què els nens riuran per uns motius i els adults probablement per uns altres. En tot cas, l’entreteniment està garantit i, des del meu punt de vista, poques vegades tens la sensació d’estar veient un producte infantil en el fons. Juntament amb Up i Los Mundos de Coraline, la consideraria de les millors pel·lícules d’animació d’aquest any.\nLOST – PROMO 6a TEMPORADA →\n2 comments on “LLUVIA DE ALBÓNDIGAS”\nmarc on 27 de Desembre de 2009 a les 23:27 said:\nCertament, el títol desamina una mica… però si dius que està bé..\nMartí on 28 de Desembre de 2009 a les 00:25 said:\nDoncs sí, ja hi ha hagut un munt de gent que m’ha mirat amb cara rara quan li he dit que una pel·lícula amb aquest títol val la pena, però em reafirmo amb el que dic!


No heu iniciat la sessió als servidors de Rocket League? A continuació s’explica com solucionar-ho. - Centre De Notícies Minitool\nQuan jugueu a Rocket League, és possible que tingueu un problema de connexió comú amb el missatge d'error que diu 'no heu iniciat la sessió als servidors de Rocket League'. Per desfer-vos de l'error, llegiu aquest post i podreu trobar Solució MiniTool recopila alguns mètodes útils per solucionar aquest problema.\nRocket League no es connecta als servidors\nCom a videojoc de futbol vehicular, Rocket League és àmpliament utilitzat per molts usuaris de tot el món. Però quan jugueu a aquest joc, poden passar alguns problemes, per exemple, es congela , es bloqueja, El controlador de Rocket League no funciona , Etc.\nA més, podeu trobar un altre problema. Com qualsevol joc en línia, de vegades la Rocket League té problemes de connectivitat i una de les situacions habituals és que apareix l'error 'no connectat als servidors de la Rocket League'.\nDe vegades, apareix un missatge d'error similar:\nActualment no esteu connectat als servidors de Rocket League\nNo hi ha servidors en línia, torneu-ho a provar més tard\nError desconegut en comunicar-se amb els servidors de Rocket League\nSembla que això passa amb freqüència a la vostra Xbox One, PC o PlayStation 4. Avui us mostrarem com solucionar el problema de connexió en un PC amb detall. Quant a la resolució de problemes a Xbox One i PlayStation 4, aneu a l'enllaç respectivament:\nNo heu iniciat la sessió als servidors de Rocket League a Xbox One\nNo heu iniciat la sessió als servidors de Rocket League PS4\nCom arreglar el PC que no ha iniciat la sessió a Rocket League Servers\nComproveu la vostra regió\nQuan jugueu al joc, heu de triar la vostra regió, ja que altres regions poden trigar molt a comunicar-se, cosa que provoca la pèrdua de paquets i el retard.\nCom solucionar la pèrdua de paquets? Alguns mètodes efectius són per a vosaltres.\nQuè és la pèrdua de paquets? Què causa la pèrdua de paquets? Com solucionar la pèrdua de paquets? Després de llegir aquest post, ja sabeu les respostes a aquestes preguntes.\nPer tant, comproveu la regió per seleccionar la vostra pròpia seguint la guia:\nA Rocket League, tria Jugar .\nSeleccioneu Juga en línia .\nTrieu Recomanat des del menú.\nA més, assegureu-vos que no esteu en una regió restringida. En alguns llocs, l'accés al servidor està restringit.\nReiniciar el mòdem o l’encaminador pot solucionar molts problemes de connexió, inclosos els no connectats als servidors de Rocket League.\nApagueu l'ordinador i desconnecteu l'encaminador o el mòdem de la font d'alimentació.\nAl cap d’un minut, torneu a connectar el mòdem o l’encaminador a la font d’alimentació.\nEnceneu el PC i proveu de connectar-vos a Internet.\nPer obtenir més informació, llegiu aquest post - Com reiniciar un router i un mòdem de manera adequada .\nSuprimiu la memòria cau de Rocket League\nSi el joc no pot connectar-se als servidors de Rocket League, potser els fitxers de memòria cau del joc es danyin. Podeu esborrar la memòria cau per solucionar el problema seguint aquests passos:\nAnar a Aquest PC> Documents> Els meus jocs> Rocket League> TAGame .\nFeu clic amb el botó dret a la carpeta Cache i trieu Suprimeix .\nSincronitzeu el rellotge de Windows\nPer evitar conflictes horaris amb els servidors Rocket League, assegureu-vos que Windows Clock estigui sincronitzat.\n1. Feu clic amb el botó dret al rellotge de la barra de tasques i trieu Ajusteu la data / hora .\n2. Activeu aquestes dues opcions: Estableix l’hora automàticament i Estableix la zona horària automàticament .\n3. Feu clic a Sincronitza ara .\n4. Assegureu-vos que la data i l'hora actuals i la zona horària siguin correctes.\nAfegiu una excepció al tallafoc de Windows\nEl tallafoc de Windows pot interferir amb la forma en què l’ordinador es comunica amb els servidors de Rocket League. Si obteniu l'error 'no connectat als servidors de Rocket League', podeu afegir una excepció al tallafoc de Windows.\n1. Escriviu Tallafoc de Windows Defender al quadre de cerca i feu clic al resultat.\n2. Feu clic a Permetre una aplicació o una funció mitjançant el tallafoc de Windows Defender .\n3. Feu clic a Canvia la configuració , desplaceu-vos cap avall fins a Rocket League i marqueu totes les caselles anomenades Lliga de coets .\nAssegureu-vos que estigueu jugant en una connexió per cable\nDesconnecteu altres dispositius de la xarxa\nVerifiqueu que la configuració de privadesa d'Internet Explorer estigui configurada a mitjà\nUtilitzeu el DNS públic de Google\nNo podeu connectar-vos als servidors de Rocket League? Quan obteniu l'error 'no connectat als servidors de Rocket League', proveu aquestes solucions més amunt. Esperem que siguin útils per solucionar el problema.\nCom puc moure programes d'una unitat a una altra\ncom bloquejar amb el tallafoc Windows 10\nNo s'ha pogut tornar a actualitzar Windows 7\nPerdré fitxers en actualitzar a Windows 10\ncom recuperar fotos eliminades de la targeta SD de forma gratuïta


L’Agrupació Musical de Cerdanyola del Vallès convida una de les bandes més antigues de Catalunya | Cerdanyola Informa\nL’Agrupació Musical de Cerdanyola del Vallès convida una de les bandes més antigues de Catalunya\n13 març, 2018 | Filed under: Cultura | Posted by: cerdanyolainforma\nEs tracta d’un intercanvi musical que tindrà lloc en el marc del Concert de Primavera de l’entitat que, per primera vegada, permetrà la venda d’entrades per Internet.\nLa Banda de l’Agrupació Musical de Cerdanyola farà un dels concerts més especials de la temporada amb una convidada de luxe: la Banda de Música d’Igualada, una de les més antigues de Catalunya. L’intercanvi musical tindrà lloc en el marc del primer Concert de Primavera que organitza l’entitat. La cita serà el diumenge 18 de març a l’Ateneu, a les 18:00h.\nA la primera part, la Banda d’Igualada, dirigida per Concepció Ramió, interpretarà un repertori d’alta dificultat musical en què destacarà, per sobre de tot, el Bolero de Ravel. Després de 15 minuts de pausa per adequar l’escenari, Irene Delgado Jiménez, directora titular de la Banda de l’AMCV, proposarà un programa encapçalat per Júpiter de la Suite dels Planetes de Gustav Holst.\nAl final del concert, ambdues bandes interpretaran, plegades, un parell d’obres per simbolitzar la salut de què gaudeix l’associacionisme musical tant a Igualada, com a Cerdanyola.\nLa Banda d’Igualada, una de les més antigues de Catalunya\nLa Banda de Música d’Igualada té el seu origen en la Banda Municipal d’Igualada que va ser creada en acabar la Guerra Civil i va fer la seva primera aparició pública l’any 1941. L’any 2016, l’entitat va celebrar el 75è aniversari de la formació. Si fem un cop d’ull al passat, veurem com l’any 1958 la Banda Municipal d’Igualada va perdre l’estatus de municipal si bé va continuar amb la seva activitat fins els anys vuitanta. De fet, l’any 1983, l’entitat va experimentar una refundació que va agrupar antics components\namb noves generacions, com a banda del Conservatori de l’Ateneu. De llavors ençà, la formació ha tingut nombrosos directors i hi han passat centenars de músics de tots els nivells, estudiants i professionals.\nL’any 2012 és quan Concepció Remió pren la direcció i amb ella s’inicia un procés de modernització fins els nostres dies on, a més de seguir realitzant les tasques habituals a la ciutat, la Banda creix i s’obre cap a l’exterior a través d’intercanvis com aquest, amb la Banda de l’Agrupació Musical de Cerdanyola.\nEstrena en la venda d’entrades per Internet\nLes entrades, numerades, sortiran a la venda el proper dilluns dia 12 de març només a través d’Internet. I és que, amb aquest concert, l’AMCV inaugurarà el sistema de lliurament d’entrades online complint amb la tradicional demanda del públic de l’entitat.\nAra bé, per incentivar el nou funcionament, l’Agrupació ha decidit que les entrades tinguin, en aquesta ocasió, un cost de 0 euros. Això sí, caldrà imprimir-ne el comprovant. Les localitats es podran adquirir a l’adreça i també a la pròpia web de l’entitat . Des de l’AMCV es prega fer un bon ús de les entrades perquè la platea tingui el millor aspecte possible i ningú quedi sense lloc.\nDes de l’entitat, han explicat que la compra online de l’entrada és un tràmit senzill, però que es posen a disposició de qualsevol usuari si hi ha cap problema, a través del correu agrupaciomusicalcerdanyola@gmail.com. En cas que no s’esgotin les localitats, una hora abans del concert es podran adquirir a la taquilla de l’Ateneu per un preu de 3 euros.


Dos dies després d’ajornar la decisió sobre les propostes d’ETF Bitcoin (BTC) de Direxion i altres cinc ETF bitcoin presentades per NYSE Arca, Inc, la SEC ha estat cruel aquesta vegada, ja que va trencar el somni dels bessons Winklevoss de llançar un ETF bitcoin. Aquesta és la segona vegada en dos anys que es rebutja la sol·licitud del bessó Winklevoss.\nAra tots els ulls estaran posats en l’ETF Bitcoin CBOE- SolidX, que hauria de ser el següent en línia per a l’aprovació de la SEC. Tot i que els precedents que estableix la SEC no són realment positius, alguns experts encara creuen que l’aplicació CBOE és una cosa que es pot aprovar.\nMotiu del rebuig de la sol·licitud de Winklevoss\nL’ordre estableix que un dels motius principals pel qual es va rebutjar l’aplicació és el fet que no es podia establir un mitjà de compliment perquè els mercats bitcoin no estiguessin sotmesos a fraus ni manipulacions. La Comissió també va creure que l’aplicació també ha de demostrar com pot arribar a un acord de vigilància compartida amb un mercat regulat relacionat amb bitcoin de mida significativa, tal com fan els ETP de confiança en productes bàsics aprovats anteriorment.\nLa proposta tampoc no va donar suport a la conclusió que els mercats de bitcoins o derivats de bitcoins són mercats regulats de mida significativa. Per citar l’ordre, la comissió ha afirmat que\nTot i que la Comissió conclou que BZX ha de demostrar la seva capacitat per subscriure un acord de vigilància compartida amb un mercat regulat de mida significativa relacionada amb el bitcoin i, tot i que aquest factor recolza fermament la desaprovació del canvi de norma proposat per BZX, els altres factors que BZX demana a la Comissió ponderin també donem suport a la desaprovació del canvi de norma proposat.\nFins i tot tenint en compte aquests altres factors, la Comissió no considera que el canvi de norma proposat per BZX sigui coherent amb el requisit de la secció 6 (b) (5) de la Llei d’intercanvi que les normes d’una borsa nacional de valors estiguin dissenyades “per evitar actes fraudulents i manipulatius i pràctiques ”i“ per protegir els inversors i l’interès públic.\nA més, llegiu: si l’ETF Bitcoin de CBOE es rebutja, augmentarà els Raging Bulls?\nPer què CBOE encara té una oportunitat\nCom que la SEC s’ha elaborat una i altra vegada que els intercanvis de Bitcoin són massa petits i no ofereixen seguretat contra el frau i la manipulació, la protecció dels inversors, especialment dels petits inversors minoristes, està en risc. La protecció dels inversors sembla ser la prioritat clau de la SEC.\nMirant tots els punts de rebuig de l’aplicació CBOE-SolidX sembla que compleix un gran nombre de consultes. No només perquè també s’hagi encarregat d’assegurar els inversors per si alguna cosa surt malament que preveu la SEC mentre rebutja la majoria de sol·licituds. CBOE s’ha ocupat de certes condicions clau en la creació de la seva aplicació i sembla que ha après de tots els rebuigs que ha dut a terme la SEC. Si analitzem l’aplicació, el cas del CBOE sembla fort, cosa que inclou\nHistòria de l’èxit amb SEC (intercanvi ben establert, reconegut i regulat, primer s’ha d’aprovar per a futurs BTC)\nVanEck és un gestor de diners i inversions guardonat i reconegut\nEls actius digitals estan assegurats per fins a 125 milions de dòlars (o més segons sigui necessari) per diverses companyies d’assegurances\nSeguretat i experiència tècnica en blockchain i criptomonedes de SolidX\nSegmentació de recursos o fons particulars amb un valor net elevat (cada acció equivaldrà a 25 bitcoins ~ 165.000 $ USD a 6.500 $ / BTC) Això mantindrà a ratlla l’inversor minorista de què es preocupa la SEC.\nCBOE creu que oferir productes ETF seria beneficiós per a la indústria i els mercats afirmant:\n“Aquest enfocament permetrà als inversors obtenir exposició a criptomonedes més madures mitjançant ETP sense les complicacions i els riscos addicionals del mercat spot i contribuirà a garantir que els mercats de capitals nord-americans continuïn sent un terreny fèrtil per a la formació de capital i la innovació financera”\nEn una altra entrevista, Chris Concannon, president de CBOE, també havia esmentat\n“Atès que els inversors nord-americans ja estan accedint clarament a aquests productes financers no registrats, també creiem que els inversors estan millor atesos pels productes que es negocien en un mercat de valors regulat i estan protegits per lleis de valors sòlides”\nTot i que CBOE i Bitcoin (BTC) tenen una història d’èxit i cal assenyalar que la seva única aplicació de CBOE, la SEC està buscant opinió pública, cosa que suggereix que està considerant aprovar la sol·licitud de cotització de l’ETF de Bitcoin..\nLa SEC considerarà l’aplicació CBOE i obrirà portes a ETF basats en criptomonedes? Feu-nos saber les vostres opinions sobre el mateix.


Messi: “Ni m'interessa ser el millor de la història, ni competeixo amb Cristiano” | We Love Barça\nMessi: “Ni m'interessa ser el millor de la història, ni competeixo amb Cristiano”\n“Cada vegada que començo una temporada intento superar-me, guanyar-ho tot”\n16 Maig, 2018 - 09:19\nLeo Messi ha concedit una llarga entrevista al canal TyC Sports, al periodista Martín Souto, on ha repassat l'eliminació de la Champions, la rivalitat amb Cristiano i altres noms de l'actualitat.\n“No m'interessa ser el millor de la història, no m'ho he proposat mai: ni ser el primer, ni el segon, tercer o quart. Cada vegada que començo una temporada intento superar-me, guanyar-ho tot, donar-ho tot cada vegada que surto a la pista, donar el màxim pels meus companys i per mi”.\n“No em canvia res ser el millor de la història. Jo vull superar-me sempre i no competeixo amb ningú, perquè no jugo per ser el millor de la història sinó per superar-me cada any i seguir guanyant. Com més títols guanyi al final de la carrera, millor”.\nRivalitat amb Cristiano\n“Jo no competeixo amb Cristiano Ronaldo. Sí que m'estimula veure el Madrid una altra vegada a la final, perquè jo vull guanyar la Champions tots els anys. Quan comença l'any, tots volem els títols col·lectius”.\n“No necessito anar a un altre equip per demostrar-li res a ningú. Mires altres lligues, però a l'hora de decidir és molt difícil sortir de Barcelona”.\n“No sé què faré quan em retiri, ni a què em dedicaré… M'ho aniré trobant amb el temps; visc el dia a dia i gaudeixo de la meva família i del que Déu m'ha donat”.


Puig diu que "la situació és encara complicada" malgrat el "lleu descens" i demana que no hi haja "cap relaxació" | Valencia Extra\nEl president de la Generalitat, Ximo Puig, ha advertit aquest divendres que, “encara que queden 15 dies pràcticament” amb les actuals restriccions en vigor, “és evident que hui dia la situació encara és molt complicada” en la Comunitat Valenciana malgrat el “lleu descens” registrat, per la qual cosa ha demanat que no hi haja “cap relaxació” i es “estrenya l’accelerador col·lectiu”.\nAixí ho ha manifestat, en declaracions als mitjans durant una visita a Torrent (València), preguntat per la possibilitat d’alleujar algunes restriccions, com el tancament de l’hostaleria o el perimetratge de les ciutats grans.\nPuig ha remarcat que les actuals restriccions estan previstes fins al 15 de febrer i ha advertit que la Comunitat Valenciana es troba en un “moment molt àlgid de la pandèmia”, si bé està en “un procés de lleu descens”, però que “encara és molt lleu”.\n“Hem d’estrényer l’accelerador col·lectiu tant des del punt de vista institucional com cada ciutadà”, ha assenyalat Puig, abans de mostrar el seu “enorme agraïment” a la “voluntat” dels ciutadans, el “resultat dels quals o és que s’està veient ja disminuir els contagiats i, sobretot, l’excés hospitalari”, que “encara és molt gran”.\n“Continuarem avaluant la situació i encara ens queden 15 dies pràcticament, però és evident que hui dia la situació encara és molt complicada i, per tant, cap relaxació. Jo crec que això ho té interioritzada la immensa majoria de la ciutadania”, ha subratllat.\nEl ‘president’ ha assenyalat que “hem de conscienciar-nos que aquests caps de setmana són de ser a les nostres cases o d’eixir amb una persona més” i que “no podem fer allò que ens agrada”. “Ho farem en uns mesos, però ara toca a cadascun assumir la seua responsabilitat”, ha insistit.


Valladolid, allà on el Llagostera va guanyar per últim cop - Diari de Girona\nValladolid, allà on el Llagostera va guanyar per últim cop\nEls blaugrana visitaran demà l'últim estadi en el que van obtenir la victòria. Va ser el 7 de juny passat, amb un resultat final de 2-4\npalamós/girona | ramon ribas / c. r. 18.03.2016 | 07:10\nPi i Jeffren, amb l´atenta mirada de Barnils, lluiten per una pilota en el Valladolid-Llagostera del curs passat. el norte de castilla\nLa missió per demà està ben clara:?toca repetir aquell dos a la travessa al Nuevo José Zorrilla de Valladolid que ja fa temps que es va aconseguir. Una temporada i quinze desplaçaments després, el Llagostera torna a l'escenari en el que va aconseguir l'última gran alegria a fora. La millor motivació i el millor al·licient possible per trencar l'actual ratxa de quinze partits sense guanyar a domicili, en els que ha acumulat només 2 empats i fins a 13 derrotes, és rememorar vells temps i intentar emular un passat que ja comença a ser una mica llunyà. Demà, els d'Oriol Alsina tenen l'oportunitat de repetir una victòria de prestigi que van apuntar-se el passat mes de juny;?una golejada que els va servir per tancar per la porta gran la temporada del debut a Segona A amb una més que meritòria novena posició a la taula classificatòria.\nAquesta jornada, el conjunt blaugrana tornarà a trepitjar la gespa del Nuevo José Zorrilla de Valladolid, el mateix escenari en el que el 7 de juny del 2015 els gironins van apuntar-se un valuós 2 a 4 final gràcies als gols de Jesús Imaz, Sergio León, Eloy Gila i Arturo Rodríguez, davant un rival que acabaria disputant, sense gaire èxit, el play-off d'ascens a la Primera. Més de deu mesos després d'aquella victòria lluny de l'estadi Palamós-Costa Brava, el conjunt que entrena Alsina espera repetir una victòria com aquella o encara que sigui amb menor diferència, però victòria al cap i a la fi, a la llar d'un Valladolid (actualment onzè) que mirarà en aquesta recta final de Lliga de tornar a provar sort amb l'ascens a Primera Divisió.\nEl Llagostera, un rival maleït\nL'objectiu davant els castellans és guanyar i, per tant, aconseguir un quatre de quatre a favor dels blaugrana. I?és que els precedents entre el Valladolid i el Llagostera juguen a favor dels gironins. En els tres partits que han jugat fins ara tots dos equips, les victòries sempre han estat per als llagosterencs. La temporada passada, el Valladolid va caure a Palamós (2-0) i al Nuevo José Zorrilla (2-4), mentre que en el partit de la primera volta el triomf també va ser per als homes d'Alsina (3-1).\nAconseguir guanyar d'una vegada per totes lluny del Costa Brava s'està convertint en una obligació per a un equip que, tot i la victòria del Mallorca al camp de l'Osca de dimecres -que ha allunyat la permanència als 7 punts-, segueix amb la motivació al màxim després de desfer-se l'últim cap de setmana del conjunt balear al seu estadi i de maquillar una ratxa més que negativa en el que portem de segona volta.\nArribarà la segona seguida?\nPer aquesta jornada, el Llagostera té al seu davant un doble repte inèdit fins ara. Té al seu abast guanyar a fora per primer cop a la lliga, però també enllaçar dues victòries. Quelcom que, fins ara, no ha aconseguit en el que portem de temporada. Cada vegada que els blaugrana han aconseguit sumar els tres punts, automàticament han perdut, demostrant la gran irregularitat dels d'Oriol Alsina aquesta lliga, una llosa que els ha condemnat a no poder escapar del pou on es troben ara enfonsats.\nExceptuant el 3-0 de diumenge passat amb el Mallorca, en les anteriors sis victòries, en cap cas s'ha estat capaç ni tan sols d'empatar el partit següent i sempre s'ha encaixat una derrota. Amb el bon regust de boca pel vital triomf davant els mallorquins i el bon joc i també les bones sensacions generades en l'últim desplaçament al camp de l'Elx (1-1) -on el triomf es va escapar per culpa d'un gol de Sergio León als últims minuts-, el Llagostera confia que a la setena vagi la vençuda.\nRíos, disponible després d´un mes i mig sense jugar niun sol minut a la lliga. UE Llagostera


LLAR INFANTS PESCALLUNES VENTALLÓ: d’abril 2015\nL'Ínar ja té 3 anys!!! ho hem celebrat tots plegats!!\nThis free invitation made with Smilebox\nUn Sant Jordi molt especial!!\nHem passat una diada de Sant Jordi genial!! al matí vàrem anar a visitar la parada de llibres i roses dels nens i nenes de l'escola dels nens grans! vam comprar un conte i després ens varen convidar a entrar a l'escola, vam visitar els nens i nenes de P3 i vàrem jugar una estoneta al seu pati!! i a la tarda... festa amb les famílies i la Patri, una animadora infantil que ens va fer passar una tarda fantàstica... mireu, mireu...\nPublicat per Sílvia, Montse, Míriam i Andrea a 0:04 Cap comentari:\nEls nens i nenes de la Llar d'infants Pescallunes de Ventalló us desitgen una feliç diada de Sant Jordi!!\nPublicat per Sílvia, Montse, Míriam i Andrea a 2:28 Cap comentari:\nJa ho tenim tot enllestit per la Diada de Sant Jordi!! mireu quin draç més xulo!!!\nDemà la matí anirem fins a l'escola dels nens grans a veure les seves parades de contes i roses!! siiii!! i a la tarda... festa a la Llar, com sempre, organitzada pels papes i mames, aquest any amb un "conte contes" i un bon berenar!! FELIÇ DIADA A TOTHOM!! I ja aprofitem per donar les gràcies a totes les famílies pel seu compromís amb la Llar!! sense vosaltres això no seria possible!!\nEn Cesc ja té 3 anys!! ho celebrem plegats!!!\nSetmana Cultural: divendres... piruletes de xocolata amb la Katie!!\nBé, avui divendres, i per finalitzar la nostra setmana cultural en família hem fet una activitat molt llaminera!! Després de les nostres rutines de cada dia, tots cap al pati on ja ens esperaven algunes mames i àvies! Tot seguit hem tret les taules i ens hem repartit en petits grups. Les nostres educadores ens han repartit un tallet de paper de forn, una bosseta amb xocolata desfeta i encenalls de sucre de colors! A continuació hem posat un pal a sobre del paper i amb l’ajuda de les mames i les àvies hem tallat un bocinet de la bossa, i ens ha quedat en forma de cucurutxo, això ens ha facilitat que la xocolata sortís a poc a poc!! I vingaaaa a fer piruletes!! Quan hem acabat la xocolata les hem decorades amb els encenall de sucre de colors! Ens han quedat molt i molt bé!! i fan una pintaaaa!!! Umm!! mireu, mireu...\nPublicat per Sílvia, Montse, Míriam i Andrea a 5:37 Cap comentari:\nSetmana Cultural: dijous... tots en moviment!!\nUn cop acabades les nostres rutines de cada dia, bon dia, pastoret, assistència, pràxies... hem fet un súper tren i hem anat cap a la sala polivalent del poble, i... a fer psico tots plegats, petits i grans, nens i nenes, papes, mames, àvies i educadores ens ho hem passat teta!! mireu, mireu...\nPublicat per Sílvia, Montse, Míriam i Andrea a 6:30 Cap comentari:\nSetmana Cultural: dimecres, sessió de fotos amb en Xavier i la Tanit!!\nAvui ha estat un dia de molt de glamour!! I és que el papa de l’Otto és fotògraf i avui ens ha fet una súper sessió de fotos!! També ha vingut la Tanit, la seva mama, i ha portat el seu portàtil amb un programa molt divertit que ens deformava la cara... de cop i volta ens vèiem doble, ara ben allargats, ara ben arrodonits, ara ... uff!! Ens ha fascinat!! Bé, doncs, per fer-ho encara més glamourós, les nostres educadores han tret al pati el cofre de les disfresses, i ... què divertits estàvem!! I mentre jugàvem i ens disfressàvem, en Xavier ens feia fotos!! Semblàvem famosos i ens Xavier el paparzzii!! Jejeje!! Ens ho hem passat teta!! Moltes gràcies Xavier i Tanit! I com no, també a les mames i àvies que ens han pogut acompanyar durant la diada d’avui!\nPublicat per Sílvia, Montse, Míriam i Andrea a 2:37 Cap comentari:\nSetmana Cultural: Dimarts, nova experiència sensorial, pintem amb les mans i els peus!!\nSiiiii!!! què divertit!! ens ho hem passat teta experimentant les diferents sensacions que hem sentit al pintar directament amb les nostres mans i els nostres peus!! moltes gràcies a les famílies que han pogut venir i compartir amb nosaltres aquesta divertida experiència!! mireu, mireu...\nSetmana Cultural: dilluns, plantada de flors al pati!!\nTal i com us vàrem informar, just la setmana abans de Sant Jordi, és a dir, durant tota aquesta setmana, hem preparat tot un seguit d'activitats a les que esteu tots convidats a participar-hi!! Normalment farem activitats de mitja horeta, algunes de pastisseria, altres de plàstica, alguna de dansa, de jardineria, sessió de fotografia..., la gran majoria dirigides per alguns pares i mares que ens ajudaran a tirar-les endavant!! moltes gràcies per la vostra col·laboració!! Avui dilluns ha tocat plantada de flors al pati!! mireu què bé ho hem passat!! Moltes gràcies a les famílies que han pogut venir!!\nPublicat per Sílvia, Montse, Míriam i Andrea a 3:01 Cap comentari:\nEls nens i nenes de la Llar d'infants Pescallunes ...\nJa ho tenim tot enllestit per la Diada de Sant Jor...\nSetmana Cultural: divendres... piruletes de xocola...\nSetmana Cultural: dimecres, sessió de fotos amb en...\nSetmana Cultural: Dimarts, nova experiència sensor...\nSetmana Cultural: dilluns, plantada de flors al pa...


l’IES Joan Solà, porta als seus alumnes a visitar el centre empresarial CEEILLEIDA – Xarxa de Centres d'Empreses Innovadores de Lleida\nl’IES Joan Solà, porta als seus alumnes a visitar el centre empresarial CEEILLEIDA\n11 abr., 2013 | Notícies\nL’IES Joan Solà, ofereix als seus alumnes de tercer i quart d’ESO, dins el programa d’iniciativa emprenedora, la visita al CEEILLEIDA per tal de poder comprovar de primera mà les vivències dels emprenedors en el desenvolupament del seu projecte en el centre empresarial.\nLa visita ha començat amb una xerrada en la que, un dels tècnics del centre empresarial, ha posat a l’abast dels alumnes els conceptes bàsics de, què és un CEI, i con s’està a través de la xarxa de CEI’s de la Diputació, contribuint a la dinamització i desenvolupament empresarial, sent aquest un model per a la millora professional i la creació d’ocupació, així com els fonaments del que és, ser un empresari.\nDesprés ha estat, Montse Casttillo, de RepaQ Packaging Consulting, empresa de serveis industrials per l’assessorament tècnic vinculat a processos i materials d’envasament i pel desenvolupament de projectes d’implementació de noves tecnologies i materials d’envasament a la indústria envasadora, pionera en focalitzar l’àmbit d’anàlisi en l’envàs i l’envasament, l’encarregada d’explicar com està desenvolupant el seu projecte de negoci en el centre empresarial.\nDesprés els alumnes ha fet un recorregut pels tres edificis que conformen el centre, ubicat a la Caparrela, per poder copsar la idea real del seu funcionament.\nEl CEEILLEIDA, entitat integrada en el consorci GLOBALleida, col·labora en activitats relacionades amb els diferents agents culturals i econòmics, que generen un valor afegit de la nostra societat. El fet de fomentar l’esperit emprenedor i donar les claus per a emprendre, suposa una eina imprescindible per a la creació de l’autocupació, eina imprescindible en la nostre societat actual.


«Què és un rebel? És algú que diu no. Però negar no és renunciar, és també dir sí». Això ho deia Albert Camus i afegia: «No tot valor implica la rebel·lia, però tot moviment de rebel·lió invoca tàcitament un valor». Vivim en una època en què la nostra percepció de la realitat ens porta a dir NO en majúscules, a rebel·lar-nos contra un sistema que ens angoixa, contra un poder que només vetlla pel seus interessos.\nLa rebel·lia no només és un dret, és una obligació moral. L’ésser humà és l’única criatura que es nega a ser el que és i, per tant, rebel·lar-nos és afirmar la nostra naturalesa. Però aquesta rebel·lió no pot assentar-se només en la negació, en l’horitzó sempre hi ha d’haver un SÍ. Aquest és el nostre problema, ens han descarregat de raons, i ens fan viure immersos en un món cada vegada més virtual que real.\nNo podem continuar sortint al carrer sense aquest «sí» a la butxaca. El moviment dels indignats va ser una esperança en aquest sentit, perquè portava implícit en el seu origen la recerca d’aquesta afirmació, però va fracassar fins i tot abans de començar. És evident que ha quedat alguna cosa de tot allò, però més en les formes que en el fons. Ens falta sobretot la voluntat de carregar-nos de raons, en front d’un enemic al que no li calen raons, ni idees, perquè només busca el poder pel poder.\nRebel·lar-se és un acte individual, però només pren realment sentit quan s’emmarca en un àmbit més ampli. De la suma de totes aquestes actituds de rebel·lia és d’on en podem treure una força ordenada per seguir endavant. I acabo l’article tal com he començat, citant Albert Camus: «Crear és donar forma al teu destí», perquè reaccionar simplement negant la injustícia no serveix per a res, rebel·lar-se és dir sí.


Viatge a Mèxic | Nadiu Viatges - Turisme responsable\nViatge al Mèxic indígena\nTurisme sostenible per un país màgic\nAquest tour t’ofereix conèixer el Mèxic autèntic que és desconegut per molts. Mèxic té art, història, cultura, Molta! Ocupa el tercer lloc en el món pel nombre de ciutats Patrimoni de la Humanitat i més de 50 ètnies indígenes. Té reserves naturals. De fet, és el quart país amb més biodiversitat del món. Vols saber més? Fes aquest meravellós recorregut en què podràs descobrir la interessantíssima història del Mèxic prehispànic, endinsa’t en la naturalesa boscosa de Tlatlauquitepec i desèrtica de Tehuacán-Cuicatlán. Viu l’art i la cultura indígena d’Oaxaca, i relaxa’t en les meravelloses platges del Pacífic. Alguna cosa més? Sí. Conèixer a gent meravellosa pel camí. En aquest viatge es combinarà transport públic (excel·lent a Mèxic) amb privat, per donar-te una major llibertat i donar-te l’oportunitat d’explorar zones que no coneixeries d’una altra manera.\nTambé pots escollir l’opció Chiapas, el dia 8 de l’itinerari en lloc de dirigir-nos a Oaxaca, ens dirigirem a San Cristóbal De Las Casas\nConeix la història del Mèxic prehispànic al Museu d’Antropologia i Temple Major, i l’ambient vibrant de la Ciutat de Mèxic.\nExplora la meravellosa zona arqueològica de Teotihuacán.\nVisita la ciutat virreinal de Puebla, que va ser inicialment creada per espanyols per a espanyols.\nConeix el meravellós poblet de Tlatlauquitepec, a la Serra nord de l’estat de Puebla.\nDescobreix el paisatge amb la major diversitat de cactàcies que veuràs mai, que en contra del que es creu popularment, aquest tipus de regions són boníssimes en la seva diversitat biològica\nConeix Oaxaca, l’estat imperdible de Mèxic perquè concentra la major diversitat ètnica del país, per la seva increïble cultura, art i història.\nConeix les famoses zones arqueològiques de Monte Albán i Mitla, dues experiències inoblidables.\nGaudeix d’uns dies a Mazunte, un poblet que manté la seva essència malgrat el seu creixement, i on podràs descansar a les seves platges, lluny del soroll i dels grans hotels dels seus pobles veïns.\nSi us decidiu per l’opció “Chiapas”, coneixerem el bell poble muntanyenc de San Cristóbal de las Casas, recorrerem el mundialment conegut Canó del Sumidero i podrem viure les tradicions de les comunitats indígenes de San Juan Chamula i Zinacantán. Visitarem el poble terrissaire de Amatenango del Valle i elaborarem la nostra pròpia peça de fang. Veurem el conjunt de llacs de Montebello i recorrerem un d’ells en una bassa de fusta. Les Cascades d’Aigua Blava seran un altre punt essencial del nostre recorregut, després visitarem el poble de Palenque i farem un recorregut molt especial ressò-arqueològic de la zona.\nCada viatge en comunitats indígenes és una garantia que vostè ajudarà a cadascuna de les comunitats que visiti, on el 100 per 100 dels ingressos són destinats al desenvolupament sostenible de la comunitat, millorar la seva qualitat de vida i mantenir viva la cultura i les tradicions. Només així, vivint entre ells, podem garantir que coneixerem com ningú els seus costums i la seva forma de vida.\nDia 1 Arribada a Mèxic (- / – / -)\nEls rebrà el nostre amfitrió local que els lliurarà un telèfon mòbil local i trasllat cap al seu hotel al centre històric. Check-in al seu hotel.\nAllotjament: hotel al centre històric de CDMX\nDia 2 Centre històric i Museu d’Antropologia (tancat dilluns) (E / – / -)\nDesprés de l’esmorzar, la nostra guia local els passarà a recollir al seu hotel per visitar el museu d’antropologia i el Zócalo, per gaudir de la catedral, el Temple Major i el Palau Nacional.\nDia 3 Teotihuacán (E / – / -)\nExcursió en grup a Teotihuacán, incloent transport. A la tarda, temps lliure i descans al nostre hotel.\nDia 4 Mèxic – Puebla (E / – / -)\nTrasllat cap a l’estació d’autobusos a les 8.30 am.\nAutobús cap a a Puebla (el transport públic a Mèxic és de molt bona qualitat i molt segur). El nostre amfitrió local ens esperarà a la central d’autobusos per acompanyar-nos, fer check in a l’hotel i fer-nos un walking tour cultural per aquesta bella ciutat, Patrimoni cultural de la Humanitat.\nAllotjament: hotel al centre històric de Puebla\nDia 5 Puebla – Tlatlauquitepec (E / – / -)\nSortida de l’hotel a les 8: 30h per prendre el seu autobús fins al Poble Màgic de Tlatlauquitepec (3 hores de trajecte fins a Tlatlauquitepec). En arribar, el nostre guia local els estarà esperant a l’estació. A les 5pm gaudirem d’un recorregut cultural pel poble. Resta de la tarda lliure per gaudir d’aquest tranquil lloc amb els nostres suggeriments d’on sopar.\nAllotjament: hotel amb encant 3 estrelles al centre del poble\nDia 6 Tlatlauquitepec – Reserva de la biosfera Tehuacan-Cuicatlán (E / D / -)\nDesprés de l’esmorzar ens traslladarem al Ranxo San Gabriel per gaudir de les seves increïbles vistes i recórrer les muntanyes a través de tirolines, ¡el circuit més llarg sobre copes d’arbres de la serra! A les 15h trasllat cap a Tehuacán, Puebla, cor de la reserva de la biosfera amb paisatges increïbles de cactus. Trasllat en taxi privat (3 hores). Descans a l’hotel del poble.\nAllotjament: Hotel de Zapotitlán (2 * net i còmode).\nDia 7 Tehuacan- Oaxaca (E / – / -)\nDesprés d’esmorzar, gaudirem d’una caminada per la reserva de la biosfera on podran admirar la flora desèrtica del lloc, els cactus i diferents espècies gegants. També visitaran salineres artesanals. Dinar lliure i trasllat cap a la central d’autobús per prendre el seu autobús cap Oaxaca. Sortida a les 17.45h (3h30 de trajecte).\nAllotjament: hotel amb encant al centre d’Oaxaca\nDia 8 Oaxaca (E / – / -)\nPasseig cultural amb un guia local per la ciutat d’Oaxaca per visitar els seus mercats, el jardí botànic i el Temple de Santo Domingo.\nDia 9 Zona arqueològica Montealbán- Tallers artesanals (E / – / -)\nInteressant combinació d’arqueologia, història i artesania. Visitarem l’espectacular lloc arqueològic sobre el cim d’un turó al centre dels Valles Centrales de Oaxaca, bressol de la civilització zapoteca. Recorrem la Gran Plaza posant especial atenció en la “Galería de los Danzantes”, l’edifici J i Joc de Pilota. Continuem amb la visita de la comunitat d’Arrazola i els seus tallers de talla i pintura de Alebrijes, després la visita de l’ex convent de San Jaime Cuilapam, joia de l’arquitectura dominica i lloc d’afusellament del Gral. Vicente Guerrero. Avabarem la nostra jornada amb la visita del taller de Fang Negre de Doña Rosa a Coyotepec.\nDia 10 Mitla – cascades de Hierve el Agua , Teotitlán del Valle (E / – / -)\nIniciarem el nostre recorregut amb la visita del mil·lenari Arbre del Tule, una enorme taxodiácea d’aproximadament dos mil anys de vida, després continuem amb Hierve el Agua, una imponent cascada petrificada enclavada a la regió muntanyenca amb opció a banyar-se en les seves aigües riques en minerals, tenint de fons l’àrid paisatge d’aquesta zona muntanyosa, durant el recorregut ens aturarem en un Palenque de Mezcal per conèixer el procés d’elaboració d’aquesta tradicional beguda espirituosa representativa d’Oaxaca, després anem a Mitla on es troba el centre religiós més important dels zapoteques durant el període post clàssic, els seus edificis van ser ricament decorats amb formes geomètriques i són un clar exemple de l’esplendor i desenvolupament d’aquesta antiga civilització, avui compta també amb un gran mercat artesanal. Acabarem la nostra jornada amb la vista a un taller de teixidors de tapets de llana a Teotitlán del Valle on ens mostraran la tradicional confecció d’aquestes peces i les tècniques de tenyit de la llana amb colorants naturals.\nTrasllat nocturn en una camioneta cap a Puerto Ángel (sortida a les 11pm, 6h20 de trajecte).\nDia 11 Puerto Ángel – Mazunte (E / – / -)\nTrasllat des de la central d’autobús de Puerto Ángel a Mazunte (pel seu compte amb indicacions en el quadern de viatge).\nAllotjament: nit en una bonica posada en Mazunte\nDia 12 i 13 Mazunte (E / – / -)\nDies lliures a platja\nDia 14 Retorn a casa (E / – / -)\nTrasllat cap a l’aeroport de Puerto Escondido per connectar amb el seu vol internacional per tornar a casa.\nDia 15. Arribada a la nostra ciutat d’origen\n2.620€ + Vol.\nAllotjament en habitació doble en hotels esmentats\nActivitats i tours indicats com inclosos\nPréstec de telèfon mòbil per a emergències i per estar en contacte amb nosaltres\nAmfitrió que els donarà la benvinguda i per resoldre qualsevol dubte\nPer viatjar a Mèxic, els ciutadans amb passaport espanyol necessiten passaport en vigor i bitllet de tornada. No necessiten visat. Tampoc és obligatòria cap vacuna. Per a més informació consultar la pàgina oficial del Ministeri d’Afers Exteriors espanyol.\nUn aperitiu de Mèxic\nMèxic - Nadiu viatges


Grandvalira - Apartamentos La Solana 3000\n** PAS DE LA CASA\nEls apartaments La Solana 3000 es troben en ple centre d'al Pas de la Casa, a només 500 m de les pistes d'esquí de Grandvalira. I a poc més de 30 km de distància d'Andorra la Vella.\nEls apartaments La Solana 3000 tenen capacitat màxima per a 6 persones i estan equipats amb tot el necessari per a unes vacances a la muntanya. Compten amb cuina, bany complet i saló amb televisió.\nLa cuina està equipada amb nevera, plaques, microones, cafetera i estris A més, es proporciona roba de llit i tovalloles per a tots els clients. També s'inclou un petit kit de neteja per als primers dies.\n· Estudis 2/4 persones.\n· Apartaments 2/6 persones.\n· Apartaments 4/6.\n· Aparcament cobert sota disponibilitat i amb suplement.\n· S'admeten animals de companyia, a petició i amb suplement.\n· Neteja durant l'estada no inclosa.\n· Els apartaments han de quedar recollits a la sortida (cuina i vaixella netes).


Bloc de la Biblioteca de Palafrugell: Parlarem de la parla\nParlarem de la parla\nSota el títol “La parla que es perd” la biblioteca de Palafrugell vol posar a debat l’actual situació de la llengua catalana, que en els darrers anys, per diversos i complexos motius, ha sofert un retrocés i una evident pèrdua de qualitat.\nMaria Bruguera i Carles Serra, autors del llibre “Coses sentides. El parlar de Palafrugell” van posar de manifest en la recent presentació del llibre que la imposició del català estàndard ha acabat diluint les variants dialectals i per tant la riquesa de la nostra llengua. Prenent a referents com Josep Pla, Bruguera i Serra volen deixar constància d’un model de llengua que es perd a marxes forçades i que, amb la seva pèrdua, arrossega també tota una filosofia de vida.\nL’escriptor Miquel Martín, que des de fa anys treballa en la recuperació del lèxic propi de la zona, especialment en l’estudi de la parla salada, és autor de “Cabells de Medusa”, una novel·la que reflecteix l’argot de mariners i pagesos i deixa constància dels canvis de la llengua a través de diverses generacions. Recentment ha publicat, juntament amb Pere Molina, “Converses amb en Xico Florian”, un recull d’entrevistes amb un pescador de Sa Riera, un dels últims testimonis del parlar salat.\n“La parla que es perd”, es planteja com un debat obert amb la participació del públic. L’acte tindrà lloc el proper dimecres 18 de novembre ales 19h. a la biblioteca de Palafrugell.\nPublicado por Carme Fenoll en 10:26\nCalor de tardor


4 mesos de sanció de feina i sou per Mercader i Garganté, d’Autobusos de TMB – CGTCatalunya\nInici > General > Notícies > 4 mesos de sanció de feina i sou per Mercader i Garganté, d’Autobusos de TMB\n4 mesos de sanció de feina i sou per Mercader i Garganté, d’Autobusos de TMB\nDoncs, al final, totes les fulles repartides, tots els adhesius enganxats, tots els emails enviats i l'aturada del dimarts 23-D han sigut suficients per frenar l'acomiadament dels companys Mercader i Garganté. Avui, la Direcció els ha comunicat que han sigut sancionats amb 4 mesos de feina i sou, que no s'àplicaran fins després del judici.\nDe totes maneres, els treballadors/es d'autobusos continuen amb l'aturada del 23 de Desembre i amb l'Assemblea. Si veniu, podreu saber de primera mà com està tot el tema de la reducció de servei, la negociació de conveni i els expedients\nEl dimarts 23 de desembre està convocada una Assemblea general, amb aturada de 11h a 16h, per a tots els treballadors/as, a la Plaça Universitat a les 12:30 h. És important assistir per a demostrar a la Direcció de l'empresa que els treballadors/es estem actius i amb ganes de tenir un bon conveni per a tots els col·lectius. Cal fer una crida a la participació de tots els treballadors/es, per sobre de les sigles sindicals.\nEncara podeu trobar milers d'adhesius a la Universitat Central Ocupada (Plaça Universitat), Espai Obert (Sants), CGT (Via Laietana), La Barraqueta (Gràcia), CNT (Joaquín Costa) on s'informa de l'aturada del dimarts 23 de desembre. Aquests adhesius són per posar principalment a les parades, a les marquesines, als busos i allà on se us ocorreixi.\nAdjuntem PDF dels adhesius.


8 de desembre: La Immaculada Concepció - Levante-EMV\n07·12·15 | 21:01\nEl 8 de desembre celebrem la festa de la Puríssima Mare de Déu, la “plena de gràcia” (Lc 1:28) i la “beneïda entre les dones” (Lc 1:42), la Verge Mare que ens acompanya cada any en el camí de l’Advent. Com ha dit el papa Francesc en la seua exhortacio. “L’alegria de l’Evangeli”: “Maria com a mare és signe d’esperança per als pobles que sofreixen dolors de part, fins que brote la justícia. Com una autèntica mare, ella camina amb nosaltres, lluita amb nosaltres, i vessa incessantment la proximitat de l’amor de Déu” (E,G. 283).\nMaria, obedient i dòcil a Déu, que ell va fer santa i immaculada, és “l’honor del nostre poble” (Jdt 15:9) Per això, el monjo Amadeu de Lausana, al segle XII, va anomenar la Mare de Déu, “mare de la salvació, mare de la gràcia, mare de la misericòrdia”. I és que com va dir el papa Francesc hui fa una any, “la Mare de Déu allibera tota la humanitat de l’esclavitud espiritual i material”.\nEls Pares de l’Església ja van identificar Maria com la dona de l’Apocalipsi, “vestida de sol, amb la lluna als peus, i sobre el cap una corona de dotze estrelles” (Ap 12:1) Per això, la doctrina de la Immaculada Concepció, la trobem als inicis del cristianisme. Així, Maria és considerada la nova Eva, com destaca Sant Justí o Sant Ireneu. I Sant Sofroni, al segle VIIè definí la Mare de Déu com “la Santa, la radiant Verge plena de saviesa, sense taca en el cos, l’ànima i l’esperit”.\nDiversos cants, alguns atribuïts a Sant Vicent Ferrer, que el poble cantava en les processons de l’anomenada “Companya del Mestre Vicent”, proclamaven així la Concepció Immaculada de Maria: “Verge Santa, cuant beneïta/ fou la vostra concepció./ Castell de virginitat,/ Vos avets lo Angel portat/ que nos ha a tots deslliurat/ del lloch de la perdició”.\nTambé Roiç de Corella defenia la Concepció Immaculada de Maria, en el Tractat de la Conceptio de la sacratísima Verge Maria, Mare de Deu, Senyora Nostra. I Roiç de Corella defenia així, que Maria fou concebuda sense pecat original: “Maria d’alta Sima/ Ay Déu! Qui us loarà?/ Ton alba sou pujada,/ Ningú no y bastarà./ Pujar tan alt, Senyora,/ Per vostra humilitat/ Que us feu merexedora/ la Sancta Trinitat/ Que foseu preservada/ Tan alta sou pujada,/ Ningú, no y bastarà”.\nCom no podia ser d’altra manera, els reis de la Corona d’Aragó, recolzaren les teories de Ramon Llull a favor de la Immaculada Concepció de la Mare de Déu. Concretament, Llull va defendre la concepció puríssima de Maria, al Llibre de l’Arbre de la Ciència i també al Llibre de Santa Maria.\nTambé Joanot Martorell, fent-se ressò de la devoció del poble per la Immculada, va posar en boca de Tirant aquesta invocació: “¡Oh Immaculada Verge, reina de paradís, advocada dels pecadors”. I Sant Tomàs de Villanueva, per defendre la Concepció sense pecat de Maria, escrigué el seu In Conceptione Beatae Mariae Virginis.\nTambé els Goigs de la Gloriosa Mare de Déu de la Concepció, canten en aquests termes la puresa de Maria: “Ab eterno preelecta/ Mare del Verb divinal/ tos temps fos cura i neta/ del pecat original”.\nUn cas particular de la devoció a la Immaculada es dóna a Algemesí, on es fa la missa i la Novena a la Puríssima, a la parròquia de Sant Jaume, 9 dies abans del 8 de desembre i a les 6,30 del matí, amb l’església plena de gom a gom, amb gent major i també jóvens, com em recorda l’amic Eduard Sarrió. Tot i que la novena està dedicada a la Immaculada, és la imatge de la Mare de Déu de la Salut, anomenada afectuosament pels algemessinecs la Moreneta, la qui presideix aquesta novena, ja que és traslladada des del seu cambril a la capella de la comunió. Antigament la novena es feia amb música de guitarres, i per això el nom de “Novena de les guitarretes” que rep encara aquesta celebració. En l’actualitat són els jóvens músics de l’Schola Cantorum d’Algemesí, amb flautes, violins o violoncels i amb els cantors, els qui posen la música i el cant en aquesta novena, que comença amb el preciós Virolai a la Mare de Déu de la Salut, amb lletra de l’escriptor Martí Domínguez i música del mestre Agustí Alaman. Aquests dos insignes algemessinecs, van compondre aquest cant a la Mare de Déu (que el poble d’Algemesí canta amb emoció) el 1947, amb motiu del VIIè Centenari de la Troballa de la Santa Imatge. Després de la novena, tradicionalment la gent va a esmorzar xocolate amb xurros.\nTambé Vila-real, amb les Purissimeres, celebra amb goig aquesta festa dedicada a la Mare de Déu en la seua Concepció Immaculada. Pel que fa a Otos, aquesta vila de la Vall d’Albaida celebra la titular de la parròquia i a Castelló de Rugat, el dia de la Immaculada celebren la Mare de Déu del Remei.\nSanta Maria, anomenada “Tota Santa” per les Esglésies d’Orient, concebuda sense pecat original, va ser recoberta de la gràcia de Déu i va ser embellida amb “vestits de victòria i de felicitat” (Is 61:10)\nQue Santa Maria, la Mare Immaculada, que com ha dit el papa Francesc “és fruit de l’amor de Déu que salva el món”, acompanye el poble de Déu en el camí de la fe durant aquest temps d’Advent, en l’espera del Messies.\nI en aquesta festa, cantar el Magníficat, com deia Guillem Rovirosa, “ha de ser per a nosaltres el fonament de la nostra acció apostòlica i social”.


2017/2017_05_17_Concurs_hort_Can_Cadena.jpg dimecres, 17 de maig de 2017\n- Aquest any es renova la concessió de les parcel•les de l’Hort de Can Cadena, al barri de Sant Martí de Provençals, i s’ha obert el termini d’inscripció per a l’adjudicació pels nous usuaris.\n- En total n’hi ha 12, tenen entre 25 i 40 metres quadrats, i els que hi vulguin accedir han de complir una sèrie de requisits. Bàsicament, han de ser persones jubilades que visquin al districte de Sant Martí.\n- Tenen fins al 15 de juny per presentar la sol•licitud a l’Oficina d’Atenció Ciutadana, ubicada a la seu del districte. La llista d’admesos es presentarà a finals de juny i el sorteig se celebrarà a finals de juliol.\n- Els guanyadors podran accedir a les parcel•les, ubicades al carrer de Menorca, a tocar del parc de Sant Martí, a finals de setembre. Tindran dret a conrear-les durant 5 anys. Els qui no obtinguin plaça entraran en una llista d’espera.


6666 NÚMERO D'ÀNGEL: CONFIEU QUE LES VOSTRES NECESSITATS SEMPRE ES COMPLIRAN. - NOMBRES D’ÀNGELS\n6666 Número d'àngel: confieu que les vostres necessitats sempre es compliran.\nA la nostra vida diària, ens trobem amb moltes coses. Alguns poden ser albiraments repetits de números i símbols, trobades casuals o diferents cops de sort. Tanmateix, sovint les ignorem com a puntuals i no considerem que la seva aparició sigui tan significativa. Els números formen part de les nostres vides, ja sigui quan fem servir el telèfon o quan traiem diners del caixer automàtic local. Avui ens fixem en un d'aquests números que és 6666 número d'àngel i intenteu entendre què simbolitza.\nEls números d’àngels són una manera en què el món dels esperits es comunica amb nosaltres. Aquests números serveixen de guia per millorar la nostra vida davant situacions impossibles. El número 6666 d’àngel és un envoltat de misteri. Hi ha moltes interpretacions de la seva importància i n’hi ha algunes que us ajudaran a entendre-la millor. Els he resumit en explicacions senzilles perquè pugueu identificar-vos fàcilment.\nNúmero 6666 - Què significa\nEl significat de l'àngel número 6666 depèn dels números 6, 66 i 666. Aquests són els components de l'àngel número 6666, de manera que poden tenir una certa influència en aquest nombre.\nPrimer us explicarem què significa l'àngel número 6. Aquest número és un símbol d’amor incondicional i desinterès. El número 6 us diu que el més important és tenir equilibri a la vostra vida. Aquest número també pot simbolitzar la família i l'harmonia a casa vostra.\nL’àngel número 6 apareixerà a la vostra vida en el moment en què comenceu a arruïnar la pau i l’harmonia que teniu a la vostra vida. L’àngel número 66 s’associa amb l’abundància i l’energia creativa. Aquest número també té a veure amb l’optimisme i el pensament positiu.\nA més, l'àngel número 666 pot estar relacionat amb el foment i l'ajut d'altres persones. Teniu algunes habilitats especials i se suposa que ajudeu la gent que us envolta.\nAra, quan conegueu el significat de tots aquests números d’àngel que figuren al nostre número 6666, veureu què significa el número 6666.\nUna mirada ràpida en línia de les interpretacions de l'àngel número 6666 de Doreen Virtue us proporcionarà molts resultats que us confondran encara més. Si no saps qui és la virtut de Doreen, és la persona que més li agrada a l’hora d’interpretar els números. En la seva interpretació, diu que si veieu aquest número sovint, els vostres àngels guardians us demanen que feu més esforç per servir els altres. Només així es atendran totes les vostres necessitats.\n6666 Flames bessones amb número d'àngel\nLes flames bessones són la peça que falta de les nostres ànimes. A les nostres vides, existim com a meitats del nostre jo espiritual complet, i l’altra meitat existeix en un altre lloc. Això no vol dir que no conegueu l’altra meitat, però destaca que la vostra reunió serà èpica. El significat de flama bessona número 6666 d'àngel se centra molt en els mateixos temes que el de Doreen Virtue. Aquí el número és un missatge que necessiteu per equilibrar més les vostres relacions amb els altres. A més, afirma que heu d’evitar el narcisisme a tota costa i ser més considerats amb els altres. ( 4 coses que podeu fer per establir una relació més equilibrada )\n6666 Número d'àngel Significat d'amor\nEl tipus d’amor que es posa èmfasi en els 6666 significats d’amor dels nombres d’àngels és l’amor incondicional. Si veieu el número 6666 tot el temps, els àngels us diuen que doneu amor incondicional a tothom i a tot el que tingueu a la vostra vida. Tot es resumeix en que puguis mostrar compassió i ser empàtic amb els altres. Si aprofundiu en aquestes explicacions, revelareu que esteu infrautilitzant la vostra capacitat per fer-ho i que us heu de centrar més en fets que elevin els altres.\n6666 Significat bíblic\nEl número 6 també apareix a la Bíblia amb diversos significats, i això depèn de quantes vegades aparegui en una seqüència. Per exemple, el número 666 , també coneguda com la marca de la bèstia, és una manifestació de caos i problemes a la vostra vida. El número 6666, en canvi, té un significat que no té equilibri en la seva vida. Aquesta és una crida a l’acció perquè us apropeu a Déu mitjançant l’oració i la meditació.\nMés explicacions posen èmfasi en la necessitat de reexaminar les vostres accions i orientar-les cap a la tranquil·litat i la tranquil·litat. Atesa la necessitat de tornar-vos a examinar, també podeu deduir que el número 6666 fa referència a l’amor immortal de Déu pels humans i a les nostres maneres pecaminoses. Demana que busquem el penediment no només per a nosaltres, sinó també per als altres, per portar la pau a les nostres vides.\nL’àngel número 6666 que significa espiritualitat, se centra en l’equilibri. L’equilibri, en aquest cas, engloba tots els aspectes de la nostra vida. Se’ns insta a prestar molta atenció a les nostres necessitats materials, espirituals i emocionals i assegurar-nos que en gestionem cadascuna en conseqüència. El missatge dels líders espirituals i altres terapeutes que utilitzen números d’àngels en la seva pràctica sempre se centrarà en l’autocuració i el servei als altres. Aquest número apareixerà sovint en un moment de convulsions de la vostra vida i serà el vostre senyal per frenar. ( Les 10 regles essencials per frenar i gaudir més de la vida )\n6666 Significat xinès\nEls números formen una gran part de la cultura xinesa. Per al poble xinès i els seguidors de la cultura, els números simbolitzen una gran importància en la seva vida. El número 6 de la cultura xinesa es considera afortunat. S’utilitzen diferents variacions del nombre per significar coses diferents. L’àngel número 6666 s’utilitza per significar bones fortunes i desitjar prosperitat als altres. La creença en el número 6 és tan forta que apareix gairebé a tot arreu.\nEl significat de 6666 en la lectura de cartes de tarot\nEl targeta de tarot que té el número 6 representa l'amor i l'elecció. Per als creients en targeta de tarot l’endevinació, l’aparició del número 6 i les seves variacions tenen un gran significat. Aquesta és una crida a l’acció per centrar-se més en la seva vida amorosa i en la presa de decisions adequada per aconseguir l’equilibri en la seva vida. El missatge habitual entre els lectors del tarot serà prendre decisions millor en la seva vida personal i professional. Com passa amb altres significats, l'àngel número 6666 és una trucada per millorar la vostra vida perquè també pugueu ajudar els altres.\nAltres significats i simbolismes\nL’àngel número 6666 també és una simbolització dels seus talents i punts forts. Si us trobeu molt amb el número 6, això vol dir que sou el més creatiu. També pot simbolitzar una gran força i estabilitat a la vostra vida. Durant aquest temps, esteu en condicions de prendre decisions impactants que no només us elevaran més amunt, sinó també els que us envolten. Pel que fa a la vostra vida professional, el número 6666 pot ser un senyal que esteu a punt d’experimentar una carrera destacada.\nmillors jocs de festa per a grups nombrosos\nEn aquest moment, els vostres sucs creatius flueixen lliurement i tot el que vulgueu convertir en un èxit. L’àngel número 6666 l’utilitzen els nostres àngels guardians per ajudar-nos a centrar-nos en les grans coses que arribaran a les nostres vides.\nVeure l'àngel número 6666 significa que els àngels us proporcionaran estabilitat i equilibri, no només en el sentit financer, sinó també en la vostra vida amorosa. Aquest número us recorda que hauríeu de recuperar el saldo de la vostra vida el més aviat possible.\nÉs possible que algunes coses de la vostra vida estiguin fora de control, de manera que els àngels us envien el número 6666 com a recordatori per canviar alguna cosa i crear-vos una vida millor. En aquest moment, podeu estar segur que heu quedat enrere un mal període, de manera que podeu estar content de totes les coses bones que arribaran aviat.\ndivertits jocs de campament per a adolescents\ndivertits jocs de Nadal per a l'oficina\n1313 significat de número d'àngel


Resum #DHPlata: Segon empat seguit del Sarrià a casa\nLa primera jornada de la segona volta només ens va deixar un empat del Sarrià, i derrotes de Barça B i Bordils.\nUE Sarrià 25-25 Cajasur Córdoba\nNitu Pòrtulas va acabar el matx lesionat. Foto: @uesarria77\nL'equip de Salva Puig va sumar el segon triomf seguit a casa, aquest cop davant un Cajasur que va manar durant gran part del matx. La part més negativa del matx va ser la lesió del sarrianenc Nitu Pòrtulas, que esperem que no sigui massa greu.\nVan començar bé el Sarrià, però el conjunt cordovès havia agafat el control del matx al descans (11-14). A la represa els de Salva Puig van anar sempre a remolc i al final van aconseguir rescatar un punt fent els dos últims gols del matx, el de l'empat definitiu a dos minuts pel final.\nEl més encertat dels sarrianencs va ser Pere Arnau amb 7 gols\nBarça B 33-42 Alcobendas\nL’equip blaugrana va encadenar la quarta derrota seguida, la segona a casa, en aquest cas davant un rival directe que el supera a la classificació. Des de l'inici el conjunt madrileny va agafar la iniciativa al descans guanyaven de tres (17-20). A la represa el Barça va semblar recuperar bones sensacions i va empatar a 21, però l'Alcobendas va tornar a agafar les regnes del matx i va acabar golejant.\nEls màxims golejadors blaugrana van ser Mamadou Diocou (8 gols) i Adrià León (7)\nAntequera 37- 19 Handbol Bordils\nEls de Pau Campos van patir un dur correctiu en un matx ja de per si complicat i en el qual a més els bordilencs tenien sis baixes i diversos jugadors tocats. Al descans els andalusos ja guanyaven de 7 gols (16-9) i a la represa van acabar de trencar el partit.\nVa destacar Jairo Montes amb 5 gols


Trenta estudiants de la Universitat de Lleida ocupen el rectorat | Catalunya | EL PAÍS Catalunya\nTrenta estudiants de la Universitat de Lleida ocupen el rectorat\nEls universitaris protesten contra les classes que fa la subdelegada del Govern espanyol i la presència d’agents durant les sessions\nBarcelona 18 MAI 2016 - 13:45\tCEST\nEstudiants al despatx del rector. Javi Martín\nUna trentena d'alumnes de la Universitat de Lleida (UdL) han passat la nit al rectorat –vint al despatx del mateix rector, i la resta en sales de reunions i aules properes– protestant contra la presència al centre de vigilants i mossos que protegeixen la subdelegada del Govern espanyol i professora, Inma Manso. L'ocupació del centre universitari es va produir ahir a la tarda, després que els Mossos arrestessin una estudiant que participava, amb una trentena de persones, en un enfrontament amb els agents que protegien Manso dins de la facultat. L'arrestada va ser acusada d'atemptat a l'autoritat i després de declarar a comissaria va quedar en llibertat amb càrrecs prop de les 21.00.\nEls estudiants que ocupen el rectorat exigeixen que es retirin els càrrecs a la companya. També reclamen que no hi hagi represàlies per a cap dels estudiants que van protestar per la presència dels agents a la universitat.\nEls joves han inutilitzat amb bancs i cadires la porta posterior de l'edifici del rectorat. Per la seva banda, la UdL ha enviat un comunicat en què assegura que la universitat “com a institució pública educativa al servei de la ciutadania, ha defensat, defensa i defensarà sempre el dret d'exercir l'activitat docent de tot el professorat, fet que és l'essència del funcionament de les universitats democràtiques de tot el món”. En el mateix document, el centre educatiu no accepta “que una minoria imposi qui pot o no fer classe, qui i com impartir docència”. A més, els acusa d'utilitzar “la intimidació i la violència”. La universitat justifica que es va contractar vigilància durant les classes de Manso per garantir “la seguretat dels estudiants, del personal d'administració i dels professors”. La UdL ha demanat als estudiants atrinxerats que “deixin la seva actitud”.\nL'ocupació del rectorat és la conseqüència d'uns fets que van començar el 19 d'abril quan una dotzena d'alumnes van irrompre en una classe que impartia Manso en el grau de Comunicació Audiovisual de la UdL. Els joves van increpar la subdelegada per la gestió en l'acollida de refugiats i la van insultar amb crits d'“assassina” i “feixista”. La subdelegada va suspendre la classe i va abandonar el centre. A partir de llavors, cada vegada que ha impartit classes ho ha fet amb la presència de vigilants de seguretat, mossos d'esquadra de paisà i una furgoneta amb fins a set agents antidisturbis, preparats, als voltants de la facultat. Ahir alumnes convocats per l'Assemblea de Lletres de la UdL, van irrompre als passadissos de l'edifici del rectorat amb una pancarta contrària a la presència de policies a la universitat. Van intentar accedir a l'aula on Manso impartia classes, però una barrera policial ho va impedir. Manso va poder abandonar il·lesa el centre, una alumna va ser arrestada i els seus companys van iniciar l'atrinxerament a la facultat.


Gastroteca – Olleta de verdures\nPublicat el Desembre 5, 2007 Desembre 5, 2007 by massitet\nLa setmana passada llegia a Descobrir Cuina un publireportatge de dues pàgines sobre la nova web que el Govern de la Generalitat del Principat ha posat en marxa per promocionar els productes alimentaris i, en general, la cultura gastronòmica catalans. Aquests dies, buscant informació, he vist que avui 5 de desembre el presentaven i ara us passo l’enllaç al web ja actiu i em/ens felicito per poder comptar amb una eina com aquesta.\nNo m’estendré en enumerar els avantatges d’aquest web, però crec que és obvi que disposar en un sol lloc d’informació sobre els principals productes que dóna el Principat, on els pots comprar i on els pots tastar és molt postiu tant per al país com per als afeccionats a la gastronomia. Tot i que encara no s’hi pot trobar tota la informació sobre tots els productes, el web apunta clarament a esdevenir un referent en aquest mundillo.\nApa, a gaudir de la Gastroteca!\nEntrada prèvia Llarga vida a Pepito La Isla!!!!\nEntrada següent També la truita de patata té el seu secret


L’alcaldessa convida la resta de partits a treballar conjuntament pel benefici de la ciutat — Ajuntament de Rubí\nSou a: Inici / Ajuntament / Sala de premsa / Notes de premsa / L’alcaldessa convida la resta de partits a treballar conjuntament pel benefici de la ciutat\nL’alcaldessa convida la resta de partits a treballar conjuntament pel benefici de la ciutat\nEls grups municipals coincideixen en la necessitat de construir nous ponts de diàleg entre les diferents formacions amb representació al Ple\nEl Ple extraordinari per debatre sobre l’estat de la ciutat ha tingut lloc a la sala Enric Vergés del consistori\nAquest divendres al matí s’ha celebrat el primer Ple extraordinari per debatre sobre l’estat de la ciutat, tal com es va acordar a la sessió plenària de juliol de 2015.\nLa primera a intervenir ha estat l’alcaldessa, que ha fet un repàs a l’acció del seu govern durant els pràcticament dos anys de mandat que ja han transcorregut. Ana María Martínez ha parlat de les diferents accions que ja s’han dut a terme i dels projectes que estan en marxa, que responen a les línies prioritàries del seu equip: l’ocupació, el suport a les persones amb més necessitats i la millora de l’espai públic.\nEn el cas del foment de l’ocupació, la primera edil ha destacat el Pla Director de Polígons, el full de ruta per aconseguir convertir Rubí en una ciutat industrial del segle XXI, basada en la innovació tecnològica i de processos. Rubí és el municipi que més recursos propis ha invertit en els seus parcs d’activitat econòmica en els darrers anys (2012-2014): 6,7 milions d’euros executats en inversions. I en aquest mandat, el Pla d’inversions 2016-2017 recull més d'1,5 milions d'euros per a projectes als polígons, que aviat es licitaran. Martínez també ha parlat del treball conjunt amb la CECOT per tal de completar el desplegament de la fibra òptica als parcs d’activitat econòmica (PAE) de la ciutat. L’alcaldessa també ha comentat una altra de les línies de treball prioritàries del seu equip: les polítiques actives d’ocupació adreçades a aquells col·lectius que més han patit la crisi (joves, majors de 45 anys, dones, etc), així com l’aposta per la formació, a través del projecte Rubí Forma.\nPel que fa al suport a les persones amb més necessitats, Ana María Martínez ha explicat que l’objectiu és fer de Rubí una ciutat inclusiva i cohesionada. En aquest sentit, s’estan desenvolupant els Plans Estratègics de Política Social i de Drets de Ciutadania, prioritzant la infància i l’adolescència, l'atenció a la diversitat funcional i les polítiques de dret a l’habitatge.\nI en el cas de la millora de l’espai públic, l’alcaldessa ha explicat que una ciutat cohesionada socialment únicament és possible si és, alhora, una ciutat equilibrada, neta i endreçada. Tota l’acció municipal en clau territorial pivota sobre dues visions: els projectes Alcaldia als barris ─element que aporta proximitat, transparència i participació a l’acció de govern─ i Rubí com a Ciutat de la infància. Entre els instruments que ha destacat l’alcaldessa per aconseguir una ciutat ordenada, segura, neta i accessible per a tothom destaquen el POUM, els plans de neteja impulsats, la millora dels parcs infantils, els projectes d’accessibilitat, la vianització del centre, la regulació dels abocadors i les extractives de la ciutat, les campanyes de civisme o el projecte de millora integral dels barris de Ca n’Oriol, Les Torres i el 25 de Setembre, entre d’altres.\nAna María Martínez ha finalitzat la seva intervenció estenent la mà a la resta de partits presents al Ple per treballar de forma compartida diferents projectes i reptes de ciutat.\nEn el torn d’intervenció dels diferents partits polítics, Veïns per Rubí (VR) ha retret a l’equip de govern tot un seguit de qüestions que, al seu entendre, no s’estan executant de manera satisfactòria. Entre d’altres, ha parlat de la deixadesa en el manteniment de l’espai urbà, de la pròrroga forçosa del contracte del servei de neteja viària, de la necessitat de proposar incentius per atraure noves empreses a la ciutat o qüestions relacionades amb la política d’habitatge\nEl Partit Popular (PP), en canvi, no ha volgut debatre sobre l’estat de la ciutat al no estar d’acord en la manera com s’ha organitzat aquest ple extraordinari, al considerar que només respon a qüestions polítiques.\nEl grup municipal de Convergència Democràtica de Catalunya (CDC), per la seva banda, ha posat de manifest que l’equip de govern no ha volgut assumir l’esperit de la moció que els convergents, juntament amb Ciutadans-Partido de la Ciudadanía (C’s) i l’Alternativa d’Unitat Popular (AUP), van presentar al primer ple ordinari del mandat ─que recollida, precisament, el compromís de celebrar un ple extraordinari sobre l’estat de la ciutat anualment─. Pel que fa a l'acció de l’equip de govern, ha criticat la gestió de l’àmbit econòmic i urbanístic i ha posat sobre de la taula alguns dels reptes pendents, com la modernització de l’administració, la millora d’aquells serveis que considera deficients, el manteniment dels equipaments esportius o la progressiva retallada del superàvit perquè aquests diners s’inverteixin en la millora de la ciutat.\nIniciativa per Catalunya Verds (ICV) ha retret a l’equip de govern l’incompliment dels compromisos adquirits amb diferents grups a l’hora de pactar el pressupost de l’exercici passat. Els ecosocialistes han posat com a exemples el Pla d’inversions, el Pla Director de Polígons, la no aprovació del text refós del POUM, el projecte Rubí Forma, els processos de participació ciutadana o el cobrament de la quota de liquidació de la urbanització de Sant Muç.\nAl seu torn, l’Alternativa d’Unitat Popular (AUP) també ha destacat l’incompliment dels acords assumits per l’equip de govern. En aquest sentit, ha criticat que l’equip de govern ha executat un nombre de mocions molt per sota de les que s’han aprovat al Ple. Entre els compromisos que han quedat pel camí, l’AUP ha posat com a exemples el Pla de mobilitat, el POUM, el Pla d’equipaments o el Pla d’inversions. L’AUP, però, també ha fet autocrítica i ha demanat que es reprengui el diàleg pel benefici de la ciutat.\nCiutadans-Partido de la Ciudadanía (C’s) ha explicat que en aquests dos anys de mandat han presentat diferents propostes que han comptat amb el suport de l’equip de govern. Però, segons la formació, encara queden temes pendents, com ara la municipalització del servei de parcs i jardins, la millora de la pàgina web del Catalonia Innovation Triangle (CiT) o la creació d’un parc tecnològic a la ciutat. Segons C’s, el seu suport a l’equip de govern no és un xec en blanc.\nPer últim, Esquerra Republicana de Catalunya (ERC) ha assegurat que cal una transformació de la ciutat valenta, amb calat. I ha posat dos exemples: l’ampliació de l’illa de vianants i la rehabilitació del parc de Ca n’Oriol. Segons els republicans, cal un equip de govern valent i que engresqui la ciutadania, però per aconseguir-ho calen projectes importants, que només es poden aconseguir tirar endavant amb transversalitat, amb grans acords i fent la feina ben feta.\nAltres aspectes que s’han criticat durant el debat han estat la incorporació del regidor Sergi Garcia a l’equip de govern i la consolidació de la plantilla municipal.\nPer la seva banda, la portaveu del Partit dels Socialistes de Catalunya (PSC), Maria Mas, ha traslladat a la resta de grups la voluntat de l’equip de govern de donar compliment a totes les mocions que s’aproven al Ple. Així, ha manifestat que seguiran treballant per disposar d’un ROM modern i per comptar amb un POUM que permeti el creixement sostenible i endreçat de Rubí. El compliment de la legalitat, la transparència i la proximitat són aspectes essencials per l’equip de govern, que també treballarà per millorar la mobilitat de la ciutat, creant nous aparcaments i ampliant l’illa de vianants. La portaveu socialista també ha refermat el compromís de l’equip de govern amb Ràdio Rubí i amb el sector empresarial de la ciutat, entre d’altres. Mas també ha assegurat que la resposta ciutadana a la gestió de l’equip de govern és positiva i que cal tenir en compte que combatre l’incivisme és una tasca de llarg recorregut. Pel que fa a la plantilla municipal, ha assegurat que és una prioritat per l’equip de govern, però que és un procés lent.


Doncs no, això que fa Espanya no és normal…\nPosted By: VILAWEB.CAT 12 desembre, 2017\nAra Simeoni ha anunciat que la victòria de diumenge obliga el govern francès a negociar sobre els tres grans eixos de la campanya: l’estatut de resident que protegiria Còrsega de l’arribada de francesos del continent, l’oficialitat de la llengua corsa i la situació dels presos polítics que queden del FLNC i més grups armats. I França ha dit que sí, que negociarà de bona fe i que farà tant com puga per trobar un acord.\nEl contrast amb l’actitud espanyola, doncs, és feridor, més encara venint de l’estat que consideren el mestre en jacobinisme. Però França es limita a comportar-se amb normalitat, seguint les regles democràtiques. El poble cors ha votat sobiranisme, París veu que el sobiranisme creix i per això dialoga amb respecte, mirant de menar-lo per un camí de negociació i avenint-se a fer les reformes necessàries perquè el conflicte no s’intensifique. La reacció francesa equivaldria, per exemple, a la que hauria pogut tenir Espanya si, en un moment determinat, per no augmentar la tensió, hagués accedit a negociar el pacte fiscal o el blindatge de la llengua catalana. Però Espanya no la va tenir. Al contrari. Es va negar sempre al diàleg.


Funció, missió i visió - Consell Social - UAB Barcelona\nEl Consell Social de la UAB és l'òrgan de participació de la societat en la Universitat Autònoma de Barcelona.\nEl Consell Social col·labora amb la Universitat en la definició dels criteris i de les prioritats de la seva planificació estratègica, així com en l’exercici de les competències que li confereix la Llei en l’àmbit de la programació i gestió universitària; de la gestió econòmica, pressupostària i patrimonial; i de la comunitat universitària.\nI en especial, com a conseqüència del seu fort compromís social i en el marc del Programa Universitat-Societat, el Consell Social dóna el seu suport a la UAB per impulsar i col·laborar amb actuacions estratègiques que contribueixen a reforçar els vincles entre universitat i societat i integrar i relacionar l'activitat de la Universitat amb el sector públic, la societat civil i el teixit productiu.\nLes funcions del Consell Social queden especificades en els articles 81 a 98 de la Llei 1/2003, de 19 de febrer, d’universitats de Catalunya, a més de les funcions que li atribueixen els Estatuts de la UAB i el reglament d’organització i funcionament del Consell Social.\nEl Consell Social de l’Autònoma té com a missió “col·laborar activament en l’estratègia i els objectius de la universitat, vetllant per la bona aplicació dels recursos públics de la UAB, i sent el nexe integrador amb la societat en la generació i transferència del coneixement, i [en] el desenvolupament social, cultural i econòmic”.\nLa visió del Consell consisteix a “ser l’òrgan facilitador i de referència de la UAB, que contribueix a una governança eficaç i eficient, maximitzant-ne el retorn a la societat, de manera alineada amb els altres òrgans de decisió” de la universitat.


Neguit de pantorrilla: Museu Modernista\n24 de gener de 201\nLa Glòria ha fet 65 anys i ens ha convidat a dinar a la Isabel i a mi. Feia temps que no ens vèiem i, amb la Glòria jubilada, hem tingut conversa llarga. Hem dinat en el restaurant de l'Hotel Catalònia, en un pati ple de trompe-d'oeil, molt agradable, amb una carpa muntada que semblava que dinaves al pati mateix. Companyia agradable i menjar cuidat i molt bo.\nAl sortir hem anat passejant fins al carrer Balmes i hem visitat el Museu del Modernisme Català.\nL'edifici és d'Enric Sagnier, de l'any 1902-1904, i el Museu ocupa dues plantes.\nA la planta baixa trobem mobiliari de Gaudí, algunes amb col·laboració am Jujol, i també de Joan Busquets i Gaspar Homar. Ente elles destacaria pel meu gust un moble de rebedor, un paraigüer, no recordo si és de Busquets o de Homar, entrant a mà dreta, que em va agradar molt. I de Gaudí una banc –sóc una enamorada dels bancs-, una de les seves cadires fetes amb aquella fusta llisa i brillant, senzilles però d'un estil inconfusible, i també algun moble de calaixets... També hi ha una capçalera de llit amb peus i tauleta de nit que ja t'enduries a casa!\nAl pis inferior hi ha pintures de Ramon Casas, Santiago Rusiñol i Joaquim Mir i escultures de Josep Llimona i Eusebi Arnau; aquest últim va treballar en la decoració del palau de la Música i de l'Hospital de Sant Pau. També hi ha un conjunt de vidrieres molt boniques. Potser per més coneguda o potser perquè per a mi és una meravella de perfecció i d'estètica em quedaria amb el Desconsol de Llimona. I també amb un nen petit, “Ferit” d’Enric Clarasó, de terracota policromada. Com a curiositat aquesta va ser l'obra més votada abans de fer un canvi d'obres del museu i va ser indultada.\nUna tarda agradable que intentarem repetir sense esperar tant temps com aquesta última vegada!\nPublicat per Maripepa a les 20:23


Amb ocasió del 30 aniversari de la reobertura del Col·legi d’Espanya a París, el proper 10 d’octubre s’inaugura a París l’exposició “Homenatge als pintors residents, 1952”. Es podrà veure al Col·legi d’Espanya, Cité Universitaire de Paris, 7E Boulevard Jordain i durarà fins al 29 d’octubre.\nComissariada per Josep Miquel Garcia, la mostra recull les obres que els artistes van exposar al 1952, entre ells Josep Maria Garcia-Llort, la seva obra es podrà veure juntament a la dels seus companys Xavier Valls, August Puig o Jordi Mercadé.\nEl Col·legi d’Espanya servia de marc per a intercanviar informació i consells tècnics en un ambient que fomentava l’inspiració mútua dels residents. Aquesta unió, va contribuir a que molta de l’obra d’aquests artistes tingués nexes d’unió, especialment en lo cromàtic, amb una paleta sòbria.\nL’exposició original es va inaugurar al Col·legi d’Espanya, a la Cité Universitaire de Paris entre el 31 de març i el 9 d’abril del 1952, comptant amb la participació dels 16 artistes l’obra dels quals es torna a presentar i, en alguns casos com el de Josep Maria Garcia-Llort, recuperant les pintures exposades al seu dia.


L'Agència de Seguretat i Resposta a les Emergències inicia una nova línia de col·laboració amb AEMET per ampliar l'intercanvi d'informació meteorològica en situacions d'Emergència - Notes de premsa - Generalitat Valenciana\nL'Agència de Seguretat i Resposta a les Emergències inicia una nova línia d...\nL'Agència de Seguretat i Resposta a les Emergències inicia una nova línia de col·laboració amb AEMET per ampliar l'intercanvi d'informació meteorològica en situacions d'Emergència\nLa nova línia de treball s'inscriu dins d'un conveni que subscriurà la Generalitat Valenciana amb l'Agència Estatal de Meteorologia\nL'Agència de Seguretat i Resposta a les Emergències ha iniciat una nova línia de col·laboració amb l'Agència Estatal de Meteorologia (AEMET) dirigida a ampliar l'intercanvi d'informació referida a les variables meteorològiques que es puguen produir en situacions d'Emergència.\nAquesta nova línia de treball que s'ira desenvolupant a partir d'ara, s'inscriu dins d'un conveni que té previst subscriure la Generalitat Valenciana amb AEMET, segons s'ha posat de manifest aquest matí en una reunió mantinguda pel director general de l'Agència de Seguretat i Resposta a les Emergències, José María Ángel; i el sotsdirector de l'Agència, Jorge Suárez; amb el director territorial de AEMET, Jorge Tamayo i els caps del grup de Predicció i Climatologia, José Manuel López i José Ángel Nuñez, respectivament.\nAEMET ve col·laborant amb l'Agència de forma continuada en l'intercanvi de informació en aspectes com la predicció meteorològica i els puntuals avisos de fenòmens adversos, així com el seguiment d'episodis climatològics concrets. A partir d'ara es pretén fer un pas més i que AEMET facilite informació de la evolució de determinades variables meteorolò-giques que influeixen de manera decisiva en el desenvolupament d'una emergència.\nEn aquest sentit s'ha parlat que des de l'Agència Estatal es puguen facilitar mapes oficials de vents i de rajos, tan necessaris per als serveis de vigilància aèria en previsió de possibles incendis forestals o en l'extinció dels mateixos, per exemple.\nEl director de l'Agència de Seguretat i Resposta a les Emergències, José María Ángel, ha valorat molt positivament "aprofundir i obrir noves línies de col·laboració i treball amb AEMET puix que la informació que ens faciliten és de vital importància i un valor afegit per a solucionar amb èxit l'Emergència", i ha ressaltat la importància de la formació en aquest tipus de qüestions, apostant per facilitar-la i recolzar-la des del seu departament.


Dinamitza't - L'atenció al client a les xarxes socials\nEscrit el 06/03/2016 per Dinamitza't ← Entrada anterior Següent entrada→\nAvui en dia, les xarxes socials s’han convertit en una de les plataformes de comunicació entre les marques i els clients, una via de doble sentit on tots dos poden interactuar, cosa que no passava fa uns quants anys, el que ve a demostrar com ha canviat la forma de fer les coses dins del màrqueting.\nPer a moltes persones les xarxes socials són un lloc d’esplai i d’estar en contacte amb els seus familiars i amics, en definitiva, per passar una bona estona. Però a nivell empresarial la cosa canvia i cal treballar força, però no només programant comentaris mitjançant alguna eina per gestionar diverses xarxes socials sinó que també cal estar preparats per a qualsevol imprevist.\nEn aquests casos és quan s’ha de filar molt prim perquè la nostra reacció pot tirar més llenya al foc o simplement calmar la situació amb tranquil·litat i seny. Però el millor, quan arriben aquests casos (que arribaran tard o d’hora) cal tenir dissenyada una estratègia sobre com reaccionar, per això ser previsors és anar un pas per davant i ens ajudarà a sortir airosos d’una situació d’aquesta mena.\nCom és d’esperar, la comunicació entre marca i client ha de ser el més correcta possible per la nostra part, en aquest cas la marca. No es permeten els comentaris mal educats i molt menys deixar al client amb la paraula a la boca, cal tractar-lo sempre amb respecte i de manera assossegada en tot moment, tractant de conversar, oblidant-nos d’utilitzar frases curtes que no aportin res i sobretot: res de discutir i molt menys si estem en un canal on qualsevol persona pot veure’ns, cosa que podria arribar a danyar la nostra imatge i reputació.\nPer acabar, una cosa molt important, en cas que la crisi s’hagi generat per un error i aquest és nostre, no cal dubtar a reconèixer l’error. Qualsevol persona pot cometre un error i reconèixer-ho és una cosa que s’aprecia tot el món, especialment si són els nostres clients, proporcionant-los una confortable sensació que estan tractant amb persones i no amb una màquina.\nAquests són tan sols alguns dels casos que poden succeir en una crisi en les xarxes socials, una cosa que hem de gestionar correctament, de manera que cal treballar molt en l’atenció al client en les xarxes socials i tenir preparat un pla davant d’una crisi.\nI això ho ha de saber fer perfectament la persona al capdavant de la comunicació de la empresa dins les xarxes socials. A Dinamitza’t, a part d’aquests consells, us podem guiar en bones pràctiques i recomanacions personalitzades per a saber com gestionar les xarxes socials en cas de que el nostre client sigui autosuficient i vulgui portar ell mateix la seva gestió.\nNo tothom està preparat per a fer-ho tot.\nAquesta premisa és molt important, i és un dels principals errors que cometen les empreses, i malauradament, les empreses petites que no volen realitzar una petita inversió i la gestió i resultat de les males pràctiques, acaben sent perjudicials a llarg plaç.\nPer a qualsevol dubte o assessorament, no dubteu en contactar-nos.


Referència 286 (codi 873)\nQuines són les causes que empenyen una persona a emigrar? A quines dificultats s'enfronta una persona que abandona el seu país? Com funcionen les fronteres a Espanya i Europa? Hi ha fronteres que no són físiques? Hi ha hagut moments històrics on van ser els espanyols, catalans i els europeus a demanar asil?\nÉs un taller que promou la reflexió sobre les persones que es veuen obligades a abandonar el seu lloc d'origen, els drames de l'emigració i les fronteres. El taller presenta fragments de les vides de quatre personatges (actuats per 2 actors/actrius) de diferents zones geogràfiques que per diferents raons es veuen obligats a abandonar el seu país d’origen. Les vides dels quatre personatges es creuen a nivell emocional i passen per diferents fases del viatge: el comiat, l’esperança, la pèrdua, la immobilitat, atrapats entre dues realitats fins a arribar d’alguna manera a “l’acollida”.\nAmb aquesta activitat es volen treballar els valors solidaritat, cultura de la pau i empatia.\nEstimular l’empatia envers les persones que per diferents raons es veuen obligades a abandonar el seu lloc d’origen.\nIncidir en la prevenció del racisme i els prejudicis.\nPrendre consciència de les diferents causes que poden causar aquest desplaçament forçós.\nIntroduir una mirada històrica, i crear vincles entre l’època de la guerra civil espanyola i altres conflictes actuals.\nPromoure la convivència i la cultura de la pau.\nA qui s'adreça: 2n curs d'ESO, segon cicle d'educació secundària obligatòria, educació secundària postobligatòria i adults\nCondicions: Hi ha un nombre limitat de tallers subvencionats des de setembre a gener\nHo organitza: La Nave Va. Col·labora Plataforma Girona Acull i Ajuntament de Girona


· Dietista-nutricionista del servei d'Endocrinologia de l'Hospital Clínic de Barcelona i barnaclínic+.\n· Membre del Grup de treball Multidisciplinar de Psicologia de l'Obesitat de la Sociedad Española para el Estudio de la Obesidad (SEEDO).\n· Diplomada en Nutrició Humana i Dietètica, Universitat de Barcelona.\n· Postgrau en Anàlisi i Conducció de Grups, Universitat de Barcelona.\n· Màster Universitari en Intervenció Psicològica en Trastorns Conducta Alimentària i Obesitat, Universitat de Barcelona.\n· Màster Oficial en Iniciació a la Recerca en Salut Mental, Universitat de Barcelona.\n· Educació alimentària i conductual en problemes d'excés de pes, portadores de baló intragàstric o candidates a cirurgia de l'obesitat.\n· Educació alimentària i conductual en trastorns de la conducta alimentària: anorèxia nerviosa, bulímia nerviosa, trastorn per afartament,...\n· Orientació alimentària i conductual en problemes de salut mental: trastorns de l'estat d'ànim, trastorns per ansietat, ingesta emocional,...\n· Educació dietètica i nutricional perinatal: preparació, embaràs, postpart, lactància.


Les tres claus de la decisió de Junqueras -Opinió de Pere Martí - VilaWeb\nSecret. Esquerra està convençuda que Oriol Junqueras és el seu millor actiu electoral i ha decidit de presentar-lo a totes les eleccions que hi hagi ‘fins que surti’, com diuen al partit. Com que és jutjat pel Tribunal Suprem, ho podrà fer fins que l’inhabilitin. Ja era candidat a les europees, i ara també ho serà a les eleccions del 28-A. La decisió es va començar a estudiar quan Pedro Sánchez va decidir d’avançar les eleccions i es va accelerar quan Joan Tardà va oficialitzar que renunciava a tornar-s’hi a presentar. Això obligava a reforçar la candidatura de Gabriel Rufián i Junqueras va analitzar la possibilitat d’encapçalar la llista des de Soto del Real, amb els seus col·laboradors més estrets. El cap de setmana passat es va tancar la decisió definitiva, que s’ha mantingut en secret fins avui. Avui s’acabava el termini per a presentar candidatures a ERC. A les 14.00 s’han presentat les signatures de la candidatura de Junqueras. Després s’ha reunit la permanent del partit i ha començat a córrer el rumor, però ha estat la portaveu del partit, Marta Vilalta, qui ha fet pública la notícia.\nLa decisió de Junqueras capgira radicalment la campanya electoral de les eleccions espanyoles a Catalunya. Unes eleccions marcades pel judici. Ara ja seran dos els partits que tindran cap de llista un pres polític, perquè Junts per Catalunya –tot i que la candidatura no s’ha tancat– probablement presentarà Jordi Sànchez. Els objectius de Junqueras com a candidat són tres. El primer, denunciar la repressió i convertir-la en el centre del debat electoral. El segon, tornar a enterrar el debat sobre la llista única, una opció que ERC sempre ha rebutjat. I tres, mirar de tancar la lluita per l’hegemonia de l’independentisme amb una victòria clara sobre Junts per Catalunya, que continua sense presentar la seva candidatura pels enfrontaments interns del PDECat.\nPerò també és una decisió arriscada, perquè si ERC no guanya les eleccions del 28-A el lideratge de Junqueras pot sortir-ne malparat. Les dues últimes eleccions espanyoles a Catalunya, les del 2015 i el 2016, les han guanyades els comuns. Ara les coses són diferents i les enquestes somriuen a ERC, però els comuns han presentat un candidat, Jaume Asens, de perfil independentista clar, que pot pescar vots en l’electorat republicà. Ex-militant del Bloc d’Estudiants Independentistes, Asens ha estat la cara sobiranista dels comuns, el pont amb entitats com Òmnium i un activista clar per la llibertat dels presos polítics i el retorn dels exiliats. Per mirar de pouar en l’electorat dels comuns, ERC havia intentat fitxar Elisenda Alamany, ex-portaveu de Catalunya en Comú al parlament, però les converses, ara com ara, no han fructificat.\nL’altre rival que haurà de superar Junqueras serà el vot útil per a frenar el tripartit PP-Cs-Vox que mirarà de capitalitzar el PSC amb la figura de Pedro Sánchez. En teoria és un rival més fàcil, perquè políticament el PSC està més desgastat, però el vot més directe per a evitar que Santiago Abascal pugui arribar a governar en coalició a Espanya és el socialista. Junqueras no pot prometre una investidura gratuïta de Sánchez sense posar en perill una part del seu electorat i menys en la seva situació de pres polític. I, finalment, resta saber què farà la CUP, que diumenge decideix si es presenta o no, una decisió que també pot afectar els resultats d’ERC.\nEl govern espanyol torna a menystenir l’eix mediterrani amb la gran velocitat de baix cost. La marginació de l’eix mediterrani pel que fa a infrastructures continua. El govern espanyol no té previst de posar cap tren EVA –trens de gran velocitat però a preu assequible– entre Barcelona i València. Aquests trens començaran a funcionar abans del 2020, abans de la data prevista per a la liberalització ferroviària. El govern espanyol vol que les empreses públiques que ara operen puguin oferir aquest servei abans de l’entrada de la possible competència. Aquest tipus de tren de gran velocitat de baix cost operarà entre València i Madrid, Alacant i Madrid, Barcelona i Madrid, però no entre València i Barcelona. Les intencions del govern espanyol s’han sabut després d’una pregunta del senador de Compromís, Carles Mulet, que ha qualificat de molt mala notícia que aquests trens no circulin per l’eix mediterrani. Mulet ha lamentat que s’endarrereixi la posada en servei de trens de gran velocitat entre la segona i tercera ciutats de l’estat espanyol, ‘mentre que sí que podran utilitzar per a anar sempre a Madrid o des de la capital espanyola cap a localitats andaluses, valencianes i la capital catalana’. El senador ha afegit: ‘La indefinició del govern espanyol sempre perjudica la nostra autonomia, les seves comunicacions i vies d’exportació i de millora de la nostra competitivitat empresarial.’\nEl govern espanyol exclou la Unió de Llauradors d’una cimera sobre la crisi dels cítrics. El Ministeri d’Agricultura espanyol ha fet avui la reunió de la mesa estatal de cítrics, a la qual han assistit representants de les comunitats autònomes i del sector citrícola per a abordar mesures fiscals i de liquiditat per als agricultors, a més de millores de la planificació del mercat. S’han acordat rebaixes fiscals per als llauradors. A la reunió amb el ministre Luís Planas hi han assistit representants de l’Associació Valenciana d’Agricultors (AVA-Asaja), d’Intercitrus i de les cooperatives del País Valencià. N’ha estat exclosa la Unió de Llauradors i Ramaders. El seu dirigent, Carles Peris, ha criticat aquesta decisió i ha explicat que durant el matí s’havien concentrat a les portes del ministeri per expressar el seu rebuig. ‘Volem que arribi el missatge clar al ministre, i és que d’alguna manera veten la veu de moltíssims llauradors valencians’, ha assegurat. També ha criticat la falta d’ajudes directes als productors de cítrics, com també d’iniciatives de la Interprofessional Citrícola que, segons que afirma, no ha aportat cap solució a la crisi del sector.\nUna enquesta de Més per Mallorca indica que la majoria d’esquerres tornarà a guanyar les eleccions. Els partits d’esquerres repetiran majoria a Mallorca en les eleccions al Parlament de les Illes Balears del 26 de maig, segons un sondatge encarregat per Més per Mallorca a una empresa externa. El PSIB de Francina Armengol fins i tot podria passar dels 7 diputats a 8, amb l’augment del percentatge de vot del 18,17% a un 19,5% o 20,5% i convertir-se en la formació més votada. Més tindria un cert desgast i només aconseguiria entre 4 i 5 diputats, amb un percentatge de vot entre el 12,5% i el 14,5%; no podria repetir els 6 d’aquesta legislatura, en què va arribar al 17,15%. Dels partits d’esquerres, Més és el que perdria més representants, perquè Podem mantindria els 5 que té a hores d’ara, i fins i tot augmentaria el percentatge de vot del 14,6% de fa quatre anys a un 15% o un 16%. Però la patacada més important se l’enduria el PP, que podria perdre 4 diputats a Mallorca. El partit de Biel Company passaria de tenir 10 escons a conservar-ne 6 o 7. La caiguda de percentatge de vots seria important: si el 2015 en van aconseguir un 27,72% a Mallorca, ara seria entre el 17% i el 18%. En canvi, Ciutadans pujaria dels 2 diputats d’aquesta legislatura a 4 o 5 i per primera vegada l’extrema dreta entraria al Parlament de les Illes Balears amb 2 diputats i arribaria a aconseguir entre un 5% i un 7% dels sufragis.\nAndorra limita el dret de manifestació dels col·lectius feministes. La manifestació feminista convocada amb motiu del 8 de març finalment serà una concentració. El comú d’Andorra ha denegat el permís al col·lectiu Stop Violències per fer una manifestació emparant-se en la nova llei de seguretat pública, que impedeix ‘d’envair la via pública’. La portaveu del col·lectiu, Vanessa Mendoza, ha explicat que finalment serà una concentració a la plaça de Guillemó, a les 20.30, on es faran lectures de manifestos i altres activitats. A més de Stop Violències, també la convoquen l’Associació de Dones i Acció Feminista. Les tres entitats enllesteixen un manifest que es llegirà amb motiu del dia internacional de la dona treballadora. Fa una crida als homes i dones perquè se solidaritzin amb els principis del feminisme i que treballin per la igualtat de drets i oportunitats.\n2.280 cotxes i 230 motos seran el nombre màxim diari de vehicles de visitants que podran circular per Formentera durant els mesos de juliol i agost.\nEl 7 de març de 1966, el ministre franquista Manuel Fraga i l’ambaixador dels EUA a Espanya es banyaven a la platja de Palomares per demostrar a l’opinió pública que no hi havia perill de radioactivitat després d’un accident nuclear.